“Bukan Tak Nak Panggil Babysitter Datang Hari-hari Tapi..” Mira Filzah Rela Jaga Anak Sendiri 24 Jam!

Satu masalah bagi ibu yang bekerjaya, untuk memilih orang yang betul-betul diyakini untuk menjaga anak kita sepanjang ketiadaan kita. Situasi sebegini turut dirasai oleh pelakon, Mira Filzah yang mengakui susah untuk mempercayai orang luar dalam memberi amanah menjaga putera tunggalnya di rumah.

Tambah Mira, pemergian pembantunya ke kampung untuk beberapa bulan memberi kesan kepada aktres tersebut dalam menguruskan anak.

Perkara itu dikongsikan sendiri olehnya di Instagram Story miliknya yang menyatakan bahawa dirinya kurang aktif di media sosial sejak kebelakangan ini oleh kerana ketiadaan pembantu dalam menguruskan hal rumah.

Malah, Mira atau nama sebenar Nur Amirah Filzah Badioezaman sempat memuji kaum ibu di luar sana yang menjaga anaknya sepenuh masa tanpa pembantu kerana dia menyedari bahawa tidak mudah menguruskan anak serta rumah sendirian.

“Kurang update sejak kebelakangan ini sebab pembantu balik rumahnya selama 2 bulan lebih. Saya tak tahu bagaimana ibu-ibu di luar sana buat tapi hebatnya kaum ibu yang menjaga anak sendiri tanpa pembantu.” tulisnya.

Oleh kerana sukar untuk mempercayai orang luar, Mira membuat keputusan untuk menguruskan sendiri anaknya, Wan Khair Amir. Mira meluahkan rasa puas hati dengan pembantu lamanya, namun dia percaya segala yang berlaku mempunyai hikmah disebaliknya.

“Bukan tak nak panggil babysitter datang hari-hari tapi susah nak bina kepercayaan dengan orang. Dengan pembantu lama kita dah bina kepercayaan selama lima bulan, dia bagus sangat tapi tuhan maha mengetahui.” tambahnya.

Susulan itu, Mira mengharapakan dapat bertemu dengan pembantu yang bertanggungjawab, menyanyangi anaknya dan yang paling penting jujur dan ikhlas dalam menjalankan amanah yang diberi.

Isteri kepada Wan Emir itu juga menyatakan untuk membawa Amir dalam jadual kerjanya pada Januari depan oleh kerana berat hati untuk meninggalkan puteranya itu setelah dia mula menjaga Amir 24 jam.

Sumber: Instagram @mfmirafilzah


“Jika Anak Mengamuk Sebenarnya Mereka Sedang Berlawan Dengan Perasaan Sediri.” Ikuti Cara Fahami Perasaan Anak.

Memahami perasaan bukan suatu yang mudah. Kaunselor ini Puan Farhan berkongsi panduan bagaimana untuk ibu bapa memahami perasaan anak supaya dapat mengawal perasaannya.

Sebagai ibu bapa, anda patut tahu bahawa perasaan atau feeling adalah satu perkara yang sangat penting untuk dibincangkan dengan anak anak.

Apabila kita bincangkan tentang perasaan dengan anak anak mereka akan belajar memahami perasaan yang mereka rasa sekaligus dapat memproses perasaan itu dengan baik.

Setelah mereka dapat faham perasaan itu, barulah kita senang untuk bantu mereka mengambil tindakan yang lebih positif.

Adakalanya anak itu mengamuk, nampak macam ganas sangat sehingga kita lupa bahawa mereka sebenarnya sedang berlawan dengan perasaan sendiri. Kita pun lupa nak ‘iktiraf’ perasaan anak itu.

Yela bila dah mengamuk kita pun dah serabut.

Biasanya, bila barang si kakak/abang di ambil oleh adik mereka akan marah dan mula mengamuk.

Jadi, ibu dan ayah yang melihat situasi itu akan mula ‘marah’ si kakak/abang dan menyuruh si anak diam dan jangan mengamuk lagi.

Kakak/abang yang marah akibat barangnya di rampas tadi terpaksa diam dan menyembunyikan perasaan marahnya.

Lama kelamaan, perasaan marah itu terkumpul dan terkeluar di saat waktu yang tidak terjangka.

Ketika itu mungkin dia boleh pukul si adiknya atau lebih teruk dari itu.

Yela. Dah simpan lama kan.

Jadi, itu jadi sesuatu yang tidak sihat untuk anak.

TINDAKAN IBU BAPA

Apa yang anda patut buat adalah, bila anak berada dalam keadaan marah atau pun sedih, bantu anak untuk memproses perasaan itu.

Kalau anak tengah marah.

Tanya lah anak untuk menguatkan lagi tekaan anda.

“Abang marah kan, adik ambil barang abang?”

“Ibu tahu abang marah adik ni…”

Lepas anda iktiraf saja perasaan si anak itu, barulah anda bantu dia cari jalan penyelesaian terbaik

“Ok, ibu tahu abang marah adik sebab dia ambil mainan abang. Tapi adik itu dia tak faham lagi sebenarnya. Nanti ibu ambil balik mainan abang ya”

” Ibu tahu apa yang adik buat tu abang marah. Kalau orang ambil barang ibu pun ibu marah juga. Abang marah adik tak salah, tapi jangan pukul adik je”

Sebenarnya bila anda boleh mengiktiraf perasaan anak itu sudah buatkan anak anak anda lebih tenang.

“Oh, ibu faham sebenarnya perasaan aku”

Ini sudah lah perasaan anak itu tidak di iktiraf, adakalanya mereka pula dihentam. Kalau yang tengah tantrum tu memang lagi teruk lah tantrumnya??

Apa yang penting, iktiraf perasaan anak anak. Ajar anak anak untuk faham perasaan sendiri.
Ajar anak anak untuk handle perasaan mereka dengan baik
Tak salah untuk mereka rasa sedih, marah semua tu.
Yang penting macam mana mereka mengawal diri saat berdepan dengan perasaan tersebut.

#notaparentingpuanfarhan

Sumber: FB Puan Farhana


Tak Payah Mop! Guna Je Teknik Ini Jika Tertumpah Minyak. Bersih & Tak Tinggalkan Kesan Langsung

Bila tengah sibuk memasak, tiba-tiba ada pula kemalangan kecil itu ini nak jatuh. Mula laa mak-mak ni rasa stress nak mengemas pula!

Nak-nak lagi yang melibatkan cecair seperti minyak, segala jenis kicap ke sos ke dan sebagainya yang kalau nak kemasnya tu renyah, fuhh tengok pun rasa tak larat!

Mana tidaknya, kepala waktu tu mula la berhubung fikir nak kena pergi toilet, basahkan mop, lap kesan tumpah, bilas balik, kemudian mop tu pun kena cuci semula dek kesan tumpahan tu. Haaa mula la keluar ayat ‘ingat ada masa nak pening kepala?’ hehehe.

Lupakan semua tu! Ikut cara paling mudah yang boleh mak-mak praktikkan kat dapur kalau perkara sebegini berlaku. No more mop no more air ke apa-apa lah! Hanya guna tepung sahaja. Nak tahu macam mana? Jom tengok perkongsian kat bawah ni!

Teknik yang dikongsikan oleh Chef As – As Homemade ini boleh anda cuba. Berikut antara langkah-langkahnya.

1) Sekiranya kicap, minyak, sos, atau sebarang jenis cecair tumpah di lantai jangan terus mop. Cara ini boleh menyebabkan kotoran makin merebak ke bahagian lain.

2) Teknik paling berkesan untuk bersihkan tumpahan jenis cecair ini adalah dengan menggunakan tepung gandum.

3) Taburkan di atas tumpahan dengan rata lalu biarkan seketika supaya tepung dapat menyerap tumpahan.

4) Selepas itu, menggunakan sarung tangan, kaut semua kesan kotoran yang sudah pun bergumpal dengan tepung.

5) Ketika ini kerja pembersihan akan jadi lebih senang, cuma perlu kaut gumpalan tepung tadi untuk dibuang.

6) Selepas itu, boleh dilap atau dimop lantai jika mahu. Untuk lebih mudah, lihat video yang dikongsikan Chef As.

Jom tonton kisah Hikayat 1001 Malam yang dibawakan oleh Bintang Kecil.

Bulan puasa ni masa untuk kita tambah pahaladengan membuat amal ibadah. Jom didik jiwa mendekati keluarga sakinah.

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!


Aril Pilus Tiada Job Sejak Bulan Mei, Namun Tak Putus Semangat Demi Isteri & Anak!

Benar kata orang, sokongan isteri adalah begitu bermakna dalam segala aspek bagi kehidupan seorang suami. Apatah lagi bila diuji dengan kehilangan mata pencarian yang secara nyata menjejaskan pendapatan untuk seisi keluarga.

Melalui detik sukar ini bukan mudah, namun bila adanya isteri dan anak-anak di sini menjadi penguat semangat untuk turus melalui ujian hidup dengan tabah. Pun begitu berat mata memandang berat lagi bahu yang memikulnya.

Begitulah yang dilalui oleh pengacara dan penyanyi kelahiran Akademi Fantasia musim ke-7 (AF7), Aril Pilus, 37, mengakui dia menganggur sejak Mei lalu setelah program CCTV yang dikendalikannya di Astro ditamatkan. Ini sebagaimana dilaporkan di dalam akhbar tempatan baru-baru ini.

Belum Terdesak Meminjam

Bagaimanapun, kata Aril, dalam keadaan tiada punca pendapatan tetap, ia bukan alasan untuk dirinya menagih simpati orang, malah tidak terdesak meminjam wang daripada rakan terdekat.

“Setelah tujuh tahun mengendalikan program CCTV, pihak Astro buat keputusan menamatkannya. Kali terakhir ia bersiaran pada bulan puasa lalu.

“Tipulah kalau cakap saya tak terkesan. Sesiapa yang alami perkara yang serupa juga akan memahami perasaan itu.

“Alhamdulillah, walaupun dah tak ada kerja sekarang, saya belum lagi terdesak sehingga terpaksa meminjam duit orang. Saya sendiri berharap dan berdoa agar ia kekal begitu,”katanya.

Selain itu, tambah Aril, cara hidup bersederhana selama ini juga sedikit sebanyak dilihat membantu dia menguruskan kewangan keluarga dengan semampunya.

“Bila jadi macam ini, saya lihat balik dan bersyukur, sekurang-kurangnya saya ini bukan jenis orang yang suka hidup bermewah-mewahan. Saya tak reti nak pakai kad kredit dan hutang saya dengan pihak bank cuma kereta, selain bil harian.

“Saya tak berbelanja barang jenama mewah. Bukan tak pernah lalui zaman itu. Saya fikir, tak mengapa, cukup hidup dengan apa adanya buat sementara ini. Sebolehnya saya cuba untuk kurangkan komitmen yang tak perlu. Tak nak pinjam meminjam ini,” katanya.

Bangkit Demi Isteri & Anak

Jelas Aril, walaupun reda kehilangan pekerjaaan, dia tidak putus semangat untuk bangkit melakukan sesuatu, apalagi dia mempunyai tanggungjawab sebagai suami dan bapa.

“Saya kena bangkit walaupun pernah beberapa kali diserang anxiety. Jadi, saya cuba usahakan sesuatu bersama Alif Farhan, bekas hos program CCTV untuk buat program sendiri di YouTube.

“Selain itu, ada juga hasrat nak ceburi bidang akademik. Saya tunggu majlis graduasi pada Oktober ini dan akan cari peluang dalam bidang itu pula. Mana tahu boleh kongsikan pengalaman sepanjang 13 tahun dalam industri seni ini menerusi saluran akademik pula bukan?

“Buat sementara waktu, saya cuba bangkit semula perlahan-lahan. Saya akan buat sahaja semua sekarang demi survival.

“Isteri saya bekerja sebagai pramugari pun cakap industri penerbangan ‘jahanam’ sewaktu Perintah Kawalan Pergerakan (PKP).

“Sekarang ini dia bersama syarikat insurans dan saya cakap dengan dia tak apa teruskan. Kita sokong satu sama lain. Tidak ada masa untuk tunggu, kalau kita tak buat sesuatu kita akan tenggelam,”katanya.

Sumber: Utusan Malaysia


Ikuti Perkongsian Famili Ni Dalam Membuat Persiapan Raya Bersama Single, Twin & Tripletnya!

Melihat pasangan suami isteri yang dianugerahkan anak kembar, pasti terbayang di fikiran kita bertapa meriahnya suasana di dalam keluarga tersebut, lebih-lebih lagi masa hendak menyambut Hari Raya.

Jadi jom ikuti perkongsian dari puan Siti Habshah Mat Sohod,30 dan pasangannya Kamarul Ariffin Razali,34 ini yang telah dianugerahkan 6 orang anak. Di mana yang sulong bernama Taufiq Aniq (lapan tahun), pasangan kembar; Lutfiah Hana dan Lutfiah Hani (tujuh tahun) dan pasangan kembar tiga; Lutfiah Aina, Lutfiah Aira dan Lutfiah Aini (tiga tahun).

Bajet berganda-ganda

“Saya ingat lagi, dulu masa ada anak sorang semua kelengkapan raya seperti pakaian dan sebagainya dapat disediakan dengan mudah. Namun bersama si kembar dua dan tiga ini, pengalamannya jauh berbeza.

“Bajet menjadi berganda-ganda dan jika ingin dianggarkan lebih kurang RM 3000 akan dibelanjakan untuk pakaian dan kelengkapan berhari raya untuk mereka. Jadi untuk itu, persiapan harus dibuat lebih awal. Tidaklah boleh dibeli sekali gus dalam tempoh masa yang singkat.

“Pengalaman untuk membeli belah pakaian anak-anak juga tidak sama seperti keluarga lain. Maklumlah bukan mudah untuk diusung anak-anak kembar ni dalam satu masa, lebih-lebih lagi dalam bab shopping. Ditambah pula jika pasar raya tersebut sesak dengan orang ramai.

“Keadaan ini membuatkan saya dan suami bimbang juga terhadap keselamatan anak-anak. Manalah tahu terlepas pandang kala asyik membeli persiapan raya, padah akibatnya. Jadi cara terbaik biarlah suami sahaja yang uruskan hal membeli pakaian kami sekeluarga.

“Sekiranya mahu bawa anak-anak ke pusat membeli belah, kami hanya bawa yang besar sahaja. Yang kembar tiga kami tumpangkan sekejap di rumah kakak  untuk sementara waktu,” terang Siti Habshah atau lebih mesra di sapa Sha ini dengan panjang lebar.

Lupakan dulu dekor

Umumnya dalam membuat persiapan Raya, mestilah ketika di bulan Ramadan menjadi antara waktu yang sibuk untuk seorang ibu menghias kediaman agar rumah yang dihuni cantik dan selesa di kunjungi tetamu di Hari Raya nanti.

Namun hal ini tidak bagi Sha. Hasratnya untuk memberi sentuhan dekorasi pada ruang kediamannya terpaksa dipendamkan dahulu kerana situasi tidak mengizinkan.

“Jujur saya katakan, memang saya suka sangat hias-hias rumah ni. Tapi semua ini tidak dapat dilaksanakan  dek kerana anak-anak yang masih kecil. Lebih-lebih lagi yang triplet tu. Pantang ada barang-barang, habis di’kerja’kan mereka.

“Oleh itu, biarlah saya simpan keinginan saya sehinggalah anak-anak besar sedikit. Buat masa ini, keadaan rumah digarap selapang mungkin untuk anak-anak mudah bermain dan selamat untuk mereka,” jelas Sha lagi.

“Saya dan suami memang sepanjang bulan puasa akan berbuka dan bersahur di rumah sahaja bersama anak-anak. Hendak makan di luar, memang tidak terfikir pun. Memandangkan bukan mudah untuk mengawal anak-anak ketika berada di luar. Jadi lebih baik, kami berbuka dan bersahur di rumah sahaja. Itu lebih menyenangkan dan kami selesa begitu”, terang Sha lagi diakhir perbualannya sambil tersenyum manis.


Ada Darah Tinggi Elak Ambil Panadol Actifast Atau Panadol Soluble. Ni Sebabnya Ramai Tak Tahu!

Sejak kebelakangan ini, penggunaan Panadol semakin popular bahkan tidak dinafikan di setiap rumah pasti ada stok Panadol untuk tujuan kegunaan di waktu kecemasan. Maklumlah, sekarang ini mudah sangat  jatuh sakit dengan musim yang tidak menentu. Jadi bila ada ahli keluarga menunjukkan simptom demam akan pasti kita sarankan untuk mengambil Panadol untuk elakkan daripada demam berlarutan.

Pun begitu, tahukah anda sebenarnya ada banyak jenis-jenis Panadol dipasaran yang mempunyai fungsi-fungsinya berbeza.

Prihatin untuk berkongsi mengenai jenis-jenis panadol, seorang pegawai farmasi di Gpharmax Jabi  memberi peringatan untuk individu yang ada penyakit darah tinggi tidak digalakkan untuk mengambil Panadol Actifast dan Panadol Seluble.

Menurutnya kedua-dua ubat ini mengandungi kandungan ion garam yang tinggi.

Panadol Actifast, selain bahan PCM, ia juga mengandungi kandungan ion garam iaitu Natrium/sodium sebanyak 174mg/biji. Tujuan garam ini adalah bagi memudahkan Panadol dihadam oleh perut dan disetap laju oleh usu kecil. Oleh sebab itulah ia dinamakan actifast, ia pantas menyerap dan disebabkan kandungan garamnya tinggi ia perlu dielakkan untuk pesakit darah tinggi.

Manakala Panadol soluble mengandungi jauh lebih tinggi iaitu 427mg sebiji, sekiranya pengambilan Sodim berlebihan di dalam badan, ia akan menyebabkan darah kita menjadi lebih pekat dan membuatkan jantung perlu bekerja dengan lebih  keras untuk mengepam darah ke seluruh badan dan inilah yang akan mengakibatkan tekanan darah meningkat.

Semoga perkongsian ini dapat memberi manfaat untuk semua terutama buat anda yang mengidap penyakit darah tinggi.

Sumber : TikTok @farmasighharmaxjabi


Jangan Abai Kesihatan Gigi, Jika Nak Elak Gigi Rosak Teruk. Ikuti Perkongsian Doktor Gigi Ini.

Ramai yang tidak sedar akan kepentingan menjaga kebersihan gigi. Malah ada yang beranggapan bahawa rawatan gigi itu tidak penting asalkan gigi boleh mengunyah makanan.

Perkongsian oleh doktor gigi ini, Dr Izaza Mohd Zan mendidik kita agar menjaga kesihatan gigi dengan sempurna.

Ramai yang tanya, “Nape patient boleh simpan banyak karang gigi, macam mana dia boleh hidup dengan karang gigi banyak tu?”
.
Memang nampak pelik, tapi memang patients macam tu wujud dan memang real patients
.
Ada beberapa sebab patients tu boleh hidup dengan karang gigi yang banyak dan karang gigi tu macam biasa dan okey bagi dia
.
Sebab pertama yang biasa Dr Izaza dengar
“Laa, karang gigi kena buang ke doktor? Bukan ke kalau buat scaling selalu gigi akan nipis”
.
“Saya tau, kena buat scaling, tapi buat scaling ni ngilu saya tak tahan ngilu, dah buat lagi ngilu rasa gigi dah lain”
.
Antara sebab yang biasa Dr Izaza dengar dan alasan yang paling biasa Dr Izaza dengar dan agak frust bile patients bagitau, “Eh, ada ke rawatan cuci gigi hilangkan karang gigi?”
.
Masa ni dalam hati Dr Izaza memang tetibe sayu, sebab tak ramai yang tau pasal rawatan asas di klinik gigi
.
Masih ramai yang tak kenal sape Doktor gigi dan paling sedih, ramai yang tak tau penting jaga gigi dan perlu simpan gigi sampai mati
.
Perkara nih buatkan Dr Izaza lebih kuat untuk #SHARE pada semua sahabat #tentanggigi, supaya lebih ramai yang tau pasal gigi
.
Bukannya Dr Izaza nak glemer bile share pasal gigi di media sosial, cuma nak semua orang sedar tentang penting jaga gigi dan fungsi gigi bukan sahaja untuk makan, tapi lebih daripada kunyah makanan tapi untuk kesihatan kita
.
Doakan Dr Izaza sentiasa ada idea dan rajin untuk post banyak pasal gigi kat FB nih yeh

Dr Izaza Mohd Zan


“Nak Tahu Siapa Anak Kita Pada Usia 18 Tahun Nanti? Kena Tengok Apa Yang Kita  Percaya Dan Selalu Sebut Pada Anak Masa Sekarang.” Deep Perkongsian Ibu Ini

Dato’ Mohamad Fadzilah Kamsah (DMFK) kata, kita ibu ayah kena selalu sebut perkara yang baik-baik kat anak. Walau anak tengah buat perangai, walau anak ada buat kita rasa nak marah sangat-sangat.

Cakap yang baik-baik itu doa buat anak kita.

Fakta sains pulak cerita, setiap apa yang kita sebut pada telinga anak, akan sampai kepada otak dia. Setiap ayat sama yang kita ulang dan ulang banyak kali itulah yang akan disimpan dalam minda bawah sedar anak (subconcious mind).

Dan ianya akan menjadi KEKAL hingga dewasa.

Penting sangat kita jaga subconcious mind anak sebab fungsi minda separa sedar ini adalah untuk : pegang apa yang anak percaya (store their beliefs), simpan memori dan pengalaman hidup.

Nak tahu siapa anak kita pada usia 18 tahun nanti? Kena tengok apa yang kita percaya dan selalu sebut kat anak pada masa sekarang.

Kalau kita selalu sebut : bagus fayyadh, fayyadh boleh buat, fayyadh anak yang hebat, fayyadh anak yang pandai, fayyadh anak yang sabar, fayyadh anak yang suka dengar nasihat ummi, fayyadh anak yang berdikari.

InShaaAllah itulah yang akan fayyadh jadi 18 tahun lagi.

Kata-kata yang baik ini kita namakan dia sebagai affirmation. Perlu diulang cakap setiap hari supaya dia dapat masuk dan melekat terus dalam minda bawah sedar anak. Yang boleh buatkan otak anak percaya itulah dirinya dan finally akan membuahkan kenyataan.

Kenapa? Sebabnya, minda anak kita tengah kosong waktu ini (dari usia baru lahir hingga 6 tahun). So, yang hubungkan sel-sel otak anak adalah segala experience (pengalaman) yang dia lalui setiap hari.

Experience tu termasuklah apa yang dia nampak, dengar, sentuh, bau, rasa. So, apa yang dia dengar itulah mostly apa yang keluar dari mulut kita ibu ayah dia kan?

Tambah lagi 1 fakta : otak anak pada usia 2 tahun hingga 6 tahun berada pada gelombang theta dan alpha. Gelombang otak yang tenang tapi sangatttt tajam.

2 gelombang ini adalah gelombang power yang buatkan anak kita bersedia untuk belajar macam-macam. Whatever yang kita cakap, nasihat, marah dan sebut pada anak, diorang akan terimanya sebagai 1 pelajaran baru dan betul (walaupun kita cakap/ajar benda yang salah). Dan maklumat itu akan terus dihantar ke subconcious mind anak.

Memang betul. Kita yang corakkan kepercayaan dan keperibadian anak-anak. Jati diri anak-anak pun ya. Kita yang bertanggungjawab sepenuhnya.

Nak atau tak, kita perlu selalu cuba untuk maintain positif, perlu buat latihan cakap perkara yang baik-baik kat anak, perlu selalu rasional dan jaga kata-kata yang keluar dari mulut kita supaya tak melampaui batas.


Akibat Terlalu Banyak Makanan Proses, Ibu Ini Kongsi Pengalaman Pilu Anak Alami Komplikasi Usus.

Hati ibu mana yang tidak pilu apabila anak yang tersayang mengalami komplikasi usus sehingga perlu mendapat rawatan di hospital.

Tanpa sangka, makanan yang dikatakan punca anaknya mengalami masalah kesihatan itu. Moga kisah ini menjadi pengajaran buat semua.

Selanjut ikuti kisah ini. Moga jadi ikhtibar.

Akibat terlalu banyak processed food
Posting ni panjang sikit, tapi penting untuk ibu-ibu baca dan ambil tahu.

Simptom atau tanda
Anak saya Zaim, sejak bulan Disember 2015 mengalami sakit perut yang agak kronik, yang macam diarhea, menyebabkan dia asyik ke toilet setiap kali lepas makan, dan tergolek2 kejang perut dan pedih di belah kanan.

Saya rasa kami ni setiap 2 minggu akan ke klinik untuk minta ubat.
Bila teruk sangat, saya bawak ke ER Tropicana Hospital, dan doctor pun buatlah test MRI dan sebagainya. Suspek utama, appendicitis, so buatlah surgery buang appendiks,

walaupun masa doctor tunjukkan appendix yang kena buang tu nampak kosong je, macam takda apa2. Takpa laa, dia doktor, mesti dia pandai. Dah anak saya takda appendix.
Tapi tak habis kat situ, sekali sekala dia masih jugak sakit begitu, walapupun saya dah masak dirumah.

Baru2 ini, dalam bulan Ogos, anak bujang saya mengalami sakit perut yang macam diarrhea, yang mengakibatkan dia perlu ke tandas setiap 5 min, dan duduk dalam tu sampai setengah jam atau 45 min. Paling teruk ialah sampai 20 kali sehari, sampai saya tak jumpa muka dia sangat sebab asyik duduk dalam toilet.

Masa tu baru lepas birthday dia yang ke 14 tahun. Masa ni dia ok, macam biasa. Hari Sabtu tu, waktu kami singgah di Petronas, dia dan neneknya turun beli Milo dalam kotak dan kek coklat kecil brand Gardenia. Diorang makan je la macam biasa, walaupun maknya ni membebel sebab kurang gemar dia makan benda2 macam tu.

Malam tu dia sakit perut teruk. Esok bawak pi klinik, doktor just bagi ubat diarhea dan tahan sakit tapi takda effect. So saya google sakit apa yang berkaitan dengan usus dan apa pakar yang patut saya bawak dia.

Hari Selasa saya bawak dia jumpa pakar Gastroenteritis, iaitu pakar usus dan gastritis. Immediately doctor schedule kan scope untuk dia, melalui mulut dan belah bawah pada keeseokan harinya.

Doktor juga suggest buat blood test to rule out sebarang jangkitan kuman atau bakteria.
Getting ready for the scope procedure
Gambaran dalam usus kecil dia

Saya ni dah risau, sebab takutkan penyakit IBS seperti Crohn’s Disease atau Colitis, sejenis penyakit autoimmune system, yang tiada ubatnya.

Apa penyakitnya?
Semasa scope ini yang kita jumpa.
Ini gambar dalam usus kecil dia. Sepatutnya dinding usus kecil ni licin dan bersih macam belah atas, tapi usus kecil Zaim ni ada banyak dinding sel yang bengkak, dan ada yang dah agak teruk sampai warna gelap. Gambar ni dah dibesarkan beribu kali.

Inilah yang dipanggil Irritable Bowel Syndrom (IBS), yang sangat menyakitkan bagi yang terkena. Dan sebenarnya ramai yang kena tapi tak tau apa jenis penyakitnya. Baru2 ini ada rakan yang suaminya ada simptom yang sama, doktor suruh potong bahagian usus yang terkena. Aduh sakitnya.

Saya yang masuk sekali tengok proses scope ni, Allah saja yang tahu hati saya. Sedih dan rasa bersalah yang amat sangat.

Sedih sebab dia terpaksa go thru procedure yang menyakitkan ini, walaupun doktor biuskan dia, tapi kesian saya tengok dia.

Rasa bersalah sebab, mungkinkah saya sebagai Ibu telah gagal menjalankan tanggungjawab menjaga pemakanan anak sendiri.

Selesai procedure, kami pulang. Doktor beri 3 jenis antibiotik yang kuat dosagenya, dan pesan supaya saya elakkan beri Zaim makan, dairy produk, segala jenis daging, teh, kopi, dan semua minuman yang tinggi gula dan berproses, semua jenis makanan pedas, dan makanan ringan. Semua tak boleh.

Menyesal tidak sediakan makanan yang sihat untuk anak

Malam tu saya menangis sedih seusai solat dan saya minta maaf pada Zaim kerana tidak betul2 menjaga makan minumnya. Saya insaf sangat, dan berazam untuk menggali lebih banyak ilmu tentang pemakanan yang betul.

Tindakan seterusnya
Balik tu, selepas tenangkan diri, saya google lagi tentang kemungkinan penyakit yang berkenaan usus, Dan saya hubungi rakan saya, seorang pakar pemakanan.

Katanya, bertenang. Sekarang apa yang penting kita kena turunkan bengkak pada ususnya. You google apa jenis Anti Radang (Anti Inflamatory) food yang boleh you beri pada dia.

So saya google dan tengok apa yang ada dalam dapur saya. Yang paling cepat dapat ialah kunyit.

Saya bancuh air kunyit letak brown sugar sikit dan suruh dia minum. Budak baik ni terus minum walaupun ada sikit hokhek. Esoknya suruh dia makan kunyit hidup yang dihiris2 jadii ulam dengan nasi.

Saya juga pergi cari Turmeric Pill kat farmasi untuk dia. Saya beli juga buah Blueberries yang masyaAllah lah masamnya untuk dia makan.

Saya buat catatan kekerapan dia ke tandas semasa makan makanan ni.
Alhamdulillah, 3 hari kemudian, dari 20 kali sehari ke tandas, turun ke 3-4 kali sehari.

Bengkak dalam ususnya dah kurang.

Saya juga masak masakan jenis air, semuanya saya letak kunyit..hahaha..kesian orang lain yang takda kena mengena. Saya buat ikan masak singgang, sayur bayam masak air, letak kunyit, ikan saya gorengkan saja, no sambal belacan whatsoever.

3 minggu dia tak ke sekolah. Sebab makanan disekolah tak sesuai dengan perut sensitif dia dan ditakuti cikgu tak percaya kalau dia kerap ke tandas nanti. Kami tulis surat minta cuti sampai dia betul2 sihat.

Oh ya, antibiotik tadi saya langsung tak bagi, hanya sekali, tu pun Zaim keluarkan balik dalam toilet lepas makan.

Anak semakin pulih

Result
Minggu depannya kami dapat result blood test dan scope Zaim.
Syukur alhamdulilah, tiada autoimmune system disease whatsoever. No kuman no bakteria. doktor suspek too much processed food.

Too much fastfood, pizza la apa la, too much spicy food, him being anak orang Negeri Sembilan, too much of the junkfood like roti2 dan sponge cake petronas yang high in processed sugar dan gluten dan food additives dan coloring, too much dairy food yang high in additives dan processed drinks. Dia ni suka sangat minum air Ice Lemon Tea dalam botol, Milo dan sebagainya.

Dilarang taknak dengar. Bila maknya takda, dipujuk ayahnya belikan.
Hasil blood test menunjukkan uric acid dia agak tinggi dan perlu dikawal, untuk mengelakkan gout. So daging dan semua yang berkaitan perlu dikurangkan, banyak.

Saya dulu terlampau sibuk di tempat kerja. Balik lambat, bila dah lambat, masa bila nak memasak. So memang makan luar selalu.
Conclusion nya

Sekarang, semua benda tak boleh beli. Makan saja apa yang saya masak. Roti pun makan hanya yang saya buat.

Sekarang dia dah kembali sihat sepenuhnya, tapi corak pemakanan dan jenis makanan kami sekeluarga berubah 360 darjah.

So, I’m making it my life mission now to educate myself, and mothers out there tentang pentingnya kita ambil tahu apa yang kita beri anak2 kita makan, begitu juga ahli keluarga lain.

Saya akan sharekan apa yang saya tahu tentang gluten, processed sugars dan sebagainya, insyaallah.

Jadikan cerita saya iktibar, semoga anak2 kita sihat2 selalu, berkat ibunya mengambil berat.


Dah Masuk 50-an Tapi Laila Nasir Masih kekal Cantik & Awet Muda! Salah Satu Rahsia Minum Jus Pegaga

Wajah adalah aset terpenting bagi seorang wanita. Nak kekal cantik tanpa kedutan, dan paling penting kelihatan awet muda sememangnya menjadi idaman setiap bagi mereka yang sudah mencecah usia setengah abad.

Siapa tahu, dalam kecantikan yang dimiliki oleh pelakon Laila Nasir atau nama sebenarnya Norlaila Yasmin Nasir, dia kini sebenarnya sudah memasuki usia 50-an.

Memetik laporan Sinarplus, tatkala ditanya rahsia kekal cantik dan jelita, ibu kepada dua orang anak lelaki tersebut mengakui tiada petua khusus yang menjadi amalannya.

Ungkap beliau, dirinya hanya menggunakan cara biasa yang dipraktikkan oleh orang lain iaitu minum air suam setiap pagi.

Kesibukan dengan shooting tidak pernah menjadi batasan kepada Laila untuk menjaga kesihatan diri.

Selain dari aspek pemakanan, beliau akan ‘mencuri’ masa melakukan señaman ringan ketika berada di rumah.

“Selain itu malas sekalipun janganlah sesekali kita skip mencuci wajah dan pakai pelembap. Saya juga turut mengambil suplemen seperti vitamin C dan habbatussauda,” ungkap penerima Anugerah Kelantan Business Ikon Awards pada 17 Disember 2021.

Tambah Laila, kecantikan adalah anugerah oleh SANG PENCIPTA. Justeru, menjadi amanah kita untuk menjaganya dengan sebaik mungkin.

“Jangan menyalahgunakan kecantikan. Pada masa sama, hati kita pun kena cantik. Maksudnya jangan ada sifat dengki dan sebagainya.

“Saya percaya aura cantik seseorang itu datang dari hati yang cantik,” jelas Laila lagi.

Pada masa sama, beliau turut menitipkan nasihat kepada kaum wanita supaya tidak terlalu bangga dengan kecantikan paras rupa.

“Kecantikan rupa tidak akan kekal, ia akan pudar mengikut usia kita, cuma yang perlu kita jaga adalah kecantikan dari dalam,” ungkap beliau lagi.


Fasha Sandha Bertudung Litup Raih Perhatian, Netizen Titip Doa

Muat naik terkini pelakon kesayangan ramai, Fasha Sandha menarik perhatian ramai peminat aktres ini di media sosialnya.

Fasha memuatnaik foto bersama suaminya tercinta pelakon, Aidil Aziz berserta kapsyen ringkas penuh makna.

“5 tahun lalu kita kursus kahwin, hari ni kursus Umrah.
Syukur Alhamdulillah.”

KURSUS UMRAH SELEPAS 5 TAHUN BERKAHWIN

Pelakon berusia 38 tahun ini memberitahu bahawa dia dan suaminya mengikuti kurus umrah setelah 5 tahun berkahwin. Riak wajah pasangan ini yang sentiasa mengukir senyuman, Fasya meluahkan rasa syukur dengan kebahagiaan yang dinikmatinya.

PEMINAT TITIP DOA FASHA BERHIJAB

Apa yang meraih perhatian, Fasha yang mengikuti kursus umrah kelihatan mengadakan bertudung litup. Penampilannya yang manis dan sederhana telah mendapat respon daripada peminatnya. Ada yang mendoakan dia terus memakai hijab dan mendoakan pasangan ini bahagia.


Banyak Rupanya Fungsi Limau Nipis! Salah Satunya Penawar Resdung Ikut Petua Orang Lama

Selalu kita guna limau nipis dalam masakan je kan? Paling pun fungsi lainnya untuk kuruskan badan. Bukan itu je tau! Rupanya banyak lagi fungsi limau nipis ni dalam menjaga kesihatan badan, dan kecantikkan. Tak percaya? tengok petua tradisional orang lama kat bawah ni!

Bahan bahan yang diperlukan sangat ringkas, mudah didapati didapur namun berfaedah jika di praktikkan secara istiqomah. Antara rajin dan malas sahaja.

7 Petua Tradisional Limau Nipis

1. Ubat Kurus / Slimming
Jus Limau Nipis + Air Panas

2. Ubat Pemberi Tenaga
Jus Limau Nipis + Madu Asli

3. Ubat Batuk
Jus Limau Nipis + Kicap Cair

4. Memutih Gigi, Segar Nafas
Jus Limau Nipis + Garam

5. Air Mandian kulit sihat & segar
Jus Limau Nipis + Daun Sirih

6. Rambut Sihat, Bebas Kelemumur & Anti Rambut Gugur
Jus Limau Nipis + Santan + Garam

7. Penawar Resdung
Jus Limau Nipis + Daun Pandan

Elak dari perkena serangan jantung, jom ikuti perkongsian dari Dr Zubaidi ni!

Comel betul adik-adik BK buat Challange kumpul marshmellow!

Tayang bahagia di social media, realiti ke fantasi? Nak tahu, jom tengok!


Merahkan Bibir Menjadi Dengan 11 Cara. Confirm Buat Orang Jealous!

Memiliki bibir yang merah menawan menjadi daya tarikan tersendiri bagi seseorang wanita. Pasti bila memiliki bibir bak delima merekah membuatkan wanita tampil cantik sempurna dan sekali gus menjadikan lebih berkeyakinan.

Pelbagai cara dapat dilakukan untuk membuatkan bibir menjadi merah merekah, salah satu yang biasa dilakukan adalah dengan menggunakan gincu. Namun cara ini tidak bersifat kekal, malah jika tidak serasi dengan lisptik yang digunakan akan menjadi penyebab masalah bibir lebih teruk. Bukan sahaja bibir terlihat lebam malah kering.

Oleh itu, alangkah lebih baik dan selamat anda menggunakan bahan-bahan semula jadi untuk memerahkan bibir. Biarpun kesannya tidak terlihat serta-merta namun jika konsisten anda pasti berpuas hati.

Berikut adalah 11 cara memerahkan bibir yang boleh anda amalkan agar bibir anda tampak merah, cerah dan lebih sihat. Selamat mencuba!

Lemon dan madu dikatakan dapat memberi khasiat yang meremajakan kulit. Mana tidaknya, lemon kaya dengan vitamin C manakala madu pula mengandungi khasiat anti-bakteria dan anti-penuaan.

Lakukan langkah di bawah:
• 1/2 sudu jus lemon.
• Tambahkan madu.
• Sedikit gliserin ( kalau tak ada, guna gula kasar ).
• Gaul sekata dan oles pada bibir.

Biarkan semalaman untuk mendapatkan kesan yang lebih ketara.

Kedengaran macam pelik bukan? Tapi memang berhasil jika diamalkan. Selain menggunakan ubat gigi untuk gigi dan lidah, ubat gigi juga boleh diletakkan pada bibir seperti skrub. Oleskan sedikit pada bibir anda dan biarkan selama 3 minit. Kemudian gosoklah dengan perlahan menggunakan berus gigi yang lembut untuk membersihkan bibir. Proses ini akan membuang sel-sel mati dan  menjadikan bibir lebih menawan.

Tahukah anda, sebenarnya gula merupakan bahan utama dalam pembuatan skrub bibir yang berada di pasaran. Anda boleh buat sendiri skrub bibir di rumah menggunakan gula kasar dengan mencampurkannya dengan jeli petroleum atau ‘vaseline’ yang biasa terdapat di pasaran.

Ini cara membuat scrub bibir:

Bahan-bahan:

1/2 cawan gula

2ml jeli petroleum (‘vaseline’)

Jika tiada ‘vaseline’ bolehlah diganti dengan air suam. Campurkan bahan hingga sebati dan sapukan pada bibir dalam buat gerakan membulat pada keseluruhan bibir selama 3-4 minit. Bilas apabila kering.

Buat sendiri ‘lip gloss’ atau balm dengan menggunakan buah-buahan merah semula jadi seperti strawberi, delima, buah naga, atau beri merah.

Lenyek atau kisarkan bahan-bahan ini dan tambahkan sedikit madu (sekiranya ada) dan oleskan pada bibir. Bilaskannya apabila ia mengering. Lakukan sekerap mungkin, sekurang-kurangnya 3 kali sehari. Buah-buahan ini bukan saja memberi kelembapan bibir, ia juga membantu mengembalikan nutrisi serta menyerlahkan kemerahan bibir.

Ubi bit atau ‘beetroot’ adalah salah satu makanan yang berwarna merah semula jadi. Ia mempunyai ciri pencerah semulajadi yang boleh membantu mencerahkan warna bibir yang gelap.

Oleh itu, kisar ubi ini sebelum masuk tidur dan oles pada bibir anda. Warna merah pada jusnya ini akan meresap pada bibir dan menjadikan bibir berwarna merah menawan  pada keesokan paginya.

Anda juga boleh mencampurkan jus ubi bit dengan jus lobak merah untuk khasiat yang tak kurang hebatnya. Urutkan pada bibir anda selama lebih kurang 10 minit sebelum membilasnya dengan air suam. Lakukan langkah ini sekurang-kurangnya sekali setiap hari.

Pastikan juga anda minum banyak air kosong untuk membantu penghidratan dan melancarkan pengedaran darah.  Jika badan kurang air, pastinya bibir akan menjadi kering dan mana mungkin bibir merah bak delima merekah dapat anda miliki.

Rendamkan  kelopak mawar di dalam air dan kemudian ratakan air mawar ke seluruh bibir. Lakukan setiap kali sebelum tidur.

Ratakan mentega pada bibir setiap kali hendak tidur. Bibir bukan sahaja menjadi merah semula jadi malah lebih lembut dan tidak kering.

Selain itu, gunakan minyak zaitun atau minyak kelapa sebagai pengganti kepada lisptik  anda buat sementara waktu. Kedua-dua minyak ini mempunyai banyak khasiat dan dapat memelihara keaslian warna bibir anda yang merah berseri.

Perahkan limau nipis dan ambil jusnya sebanyak 2-3 sudu kecil. Kemudian bancuh bersama air suam. Sapukan pada bibir dan biarkan selama 10 hingga 15 minit. Setelah itu, bilaslah dengan air suam. Lakukan sebanyak 1-3 kali sehari. Dikatakan limau nipis boleh mengurangkan warna gelap pada bibir kerana limau nipis juga kaya dengan vitamin C.

Madu juga boleh digunakan untuk membuatkan bibir yang gelap menjadi lebih cerah dan merah merekah secara semula jadi. Anda dapat memanfaatkannya dengan cara mengambil sedikit madu asli, kemudian sapukan pada bibir secara merata. Cara ini akan lebih efektif jika diamalkan setiap malam sebelum tidur. Anda juga boleh melakukan cara ini 2-3 kali dalam sehari supaya mendapatkan hasil tona bibir yang lebih menawan.


Anak 10 Kali Buka Tutup Pintu Sejuk, Ibu Ini Letak Patung Bagi Pengajaran. Gelagat Ini Mencuit Hati Warganet.

Sejak penutupan sekolah akibat penuluran kes positif Covid-19, pelbagai gelagat anak-anak kala berada di rumah.

Salah satu gelagat anak-anak yang biasa menjadi perbualan ibu-ibu apabila anak kerap ke dapur mencari makanan.

Bukan itu sahaja, ada juga anak-anak yang suka ke dapur membuka peti sejuk berulang kali hingga melahirkan kebimbangan ibu bapa. Bukan sahaja faktor keselamatan tetap bimbang boleh boleh berlaku kerosakan peti ais.

Begitu yang dilalui oleh seorang ibu ini. Beliau berkongsi kisah anaknya kerap membuka peti sejuk sehingga beliau mengambil keputusan untuk memberi pengajaran kepada anaknya.

Mendapat idea meletakkan kepala patung dalam peti sejuk sebagai pengajaran. Idea yang mungkin boleh digunapakai kepada ibu-ibu yang rungsing jika mempunyai anak sebegini.

Gelagat anaknya ini terkejut sehingga menangis mencuit hati warganet. Maklumlah ada anak-anak berperangai sebegini sejak PKP lagi.

Solusi mudah untuk ibu-ibu yang menghadapi situasi yang sama. Boleh lah cuba!

Anak jarang sekali bersepah mainan..cuma hobi anak sulung suka buka tutup peti sejuk,

10kali buka tutup pintu sejuk tu.sampai nak tercabut pintu dibuat nye.

Lagi Mommy dia larang.lagi dia buat.menguji sungguh kesabaran..tarik nafas panjang2.

Mommy xde pilihan lain.terpaksa letak kepala patung di dalam peti sejuk

Sekali dia buka peti, muncul satu kepala..ahh sudah ,berlari xcukup tanah.takut punya pasal.menangis teresak2.sampai takut nak masuk dapo dan buka peti sejuk lagi


Cara Nak Didik Anak Bukan Marahi Mereka Aje Tapi Penuh Kasih Sayang.

Tentunya anda tidak mahu anak anda membesar dengan emosi terganggu. Pernahkah anda terfikir, bagaimana anak anda pula memarahi anda apabila mereka besar nanti. Jangan salahkan mereka, kerana andalah yang mengajar mereka. Andalah yang menjadikan emosi mereka mudah terganggu dan menjadi seorang pemarah.

Sebenarnya memori anak anda semasa kecil amat kuat. Disinilah mereka mengingati dan belajar daripada apa yang mereka lihat dan dengar. Pada ketika inilah mereka mencuba sesuatu yang baru. Pada ketika inilah mereka membentuk jati diri mereka. Oleh itu anda perlu menunjukkan nilai-nilai murni yang akan membentuk sikap positif dalam diri mereka.

Disini saya berkongsi tips mendidik anak yang dapat membantu anda mengurangkan marah kepada anak kecil anda. InsyaAllah cara mendidik anak ini memang bagus.

Tips Cara Mendidik Anak Kecil & Kurang Marah

1. Sebelum memarahi anak anda. Fikirkan dulu. Adakah anda suka dimarahi sebegitu oleh emak anda atau orang lain. Adakah anda mahukan anak anda memarahi anda pula seperti itu suatu hari nanti. Bagaimana perasaan anda jika dimarahi sebegitu pula. Apa jua salah anda, saya pasti anda tidak suka dimarahi sebegitu.

2. Lebih banyak memberi kesedaran pada anak anda daripada memarahi. Ia memang tidak mudah. Namun ia sangat membantu mereka berubah. Anak anda sebenarnya dalam proses pembelajaran. Fikirkanlah cara lain membuat anak anda lebih memahami daripada asyik memarahi mereka.

tips cara mendidik anak dengan lembah lembut

3. Fahami, anda bukan melahirkan seorang robot yang mengikut apa sahaja arahan anda. Anda melahirkan seorang manusia yang mempunyai emosi dan keinginan. Cuba fahami emosi dan keinginan mereka. Cuba bawakan keinginan mereka pada sesuatu yang anda mahukan.

Tips cara mendidik anak lagi…

4. Didik diri anda sendiri untuk menunjukkan rasa sayang pada anak kecil melalui suara, muka dan tindakan. Anda perlu tunjukkan, barulah mereka mengetahui anda menyayangi mereka. Tidak guna jika perasaan sayang hanya di dalam hati sahaja. Tiada gunanya.

5. Elakkan mengeluarkan kata-kata negatif pada anak anda. Elakkan dari mengutuk atau menjatuhkan maruah anak anda didepan orang lain. Adakah anda suka dikutuk di depan orang lain. Begitu juga dengan anak anda. Tiada siapa yang suka dikutuk di depan orang lain walaupun mereka masih kecil.

6 Anda perlu memandu anak anda semasa menonton TV. Anda perlu memberitahu mereka perkara yang salah dan betul di dalam TV. Tahukah anda, anak-anak anda mudah mengikut apa yang mereka lihat. TV banyak membentuk keinginan dalam diri anak anda. Dan mereka suka mencuba apa yang mereka lihat di kaca TV.

7. Banyakkan membaca Al-quran. Ayat al Quran mampu melembutkan hati anak-anak anda. Manjadikan mereka lebih mudah mendengar kata. Tahukah anda, hiburan di kaca TV atau radio banyak menyebabkan hati anak-anak menjadi lebih keras dan sukar mendengar kata.


Rupanya Birthday Papa Awan Nano, Anak Beza Sehari! ‘Bersemut’ Ucapan Kak Lina Buat ‘Somi’

Sejak menjadi pengganti Jihan Muse sebagai pengacara dalam Gegar Vaganza Musim Ke-9, nama Elly Mazlein sering disebut dek kerana perwatakannya yang ‘masuk air’ dalam rancangan tersebut.

Meskipun sering mengusik peserta lelaki dalam rancangan tersebut, namun hanya seorang sahaja berjaya takhluk hati pelakon, penyanyi dan pengacara yang lebih mesra digelar kak lina pom pom ini siapa lagi kalau bukan suaminya, Cikgu Azlan.

Baru-baru ini, Kak Lina sempat meraikan ulang tahun kelahiran suaminya yang ke-32. Perkara ini dikongsikan sendiri di laman Instagram miliknya dengan memuat naik gambar Papa Awan Nano bersama kek serta belon dengan angka 3 dan 2 sebagai lambang umurnya.

Dalam entri tersebut, Kak Lina menzahirkan ucapan terima kasih buat suaminya kerana menjadi pasangan dan bapa yang baik.

“Happy birthday Somi mama yg ke 32. Terima kasih jadi Somi & Papa yang baik .. Mama, Manja & Haider love u so much,” tulisnya.

Perkongsian Kak Lina itu mendapat pelbagai reaksi daripada netizen yang tidak melepaskan peluang memberikan ucapan serta mendoakan buat pasangan itu.

Terdahulu, Kak Lina sempat menyambut ulang tahun kelahiran anak lelakinya yang genap 1 tahun pada 23 Oktober iaitu sehari sebelum ulang tahun kelahiran suami tercinta. Dekorasi yang berbeza untuk dua majlis orang terpenting dalam hidupnya menunjukkan Kak Lina sememangnya gigih dalam menyediakan kejutan buat yang tersayang, dan paling penting tetap no ‘syatuu’!

Elly berkahwin dengan Mohamad Azlan pada Januari 2020 dan dikurniakan anak lelaki, Haider Mateen yang memasuki usia setahun.

Sebelum ini, Elly pernah berkahwin dengan pengarah Azmi Hatta pada 9 November 2014 namun bercerai pada Oktober 2015. Mereka dikurniakan seorang cahaya mata, Putri Sara Sefhia, kini berusia lima tahun.


Mudahnya Tanam Jagung Hanya Guna Tiga Cara Ni, Sesuai Sangat Bagi Newbie!

Tentu ramai yang suka makan jagung. Kita selalunya akan membeli jagung di pasar malam. Namun bagi yang suka berkebun apa kata cuba menanam jagung di halaman rumah.

Bagi yang suka menanam je akan faham kepuasannya bila ada pelbagai tanaman sendiri di rumah.

Bukan saja sejuk mata memandang, tapi kalau dapat tanam sendiri dan rasa hasil tanaman tentu puas hati.

Cara mudah saya tanam jagung.

Bina sedikit batas, semampunya sahaja. Buat lubang sedalam lebih kurang 2 cm dengan jarak 1 kaki. Setiap lubang letakkan 2 biji benih. Kambus biji benih dengan tanah hitam.

Tiga perkara penting ketika menanam jagung:

1. Air

Siram pagi dan petang lebih kurang 250ml untuk setiap lubang

2. Baja

Mulakan pembajaan pada hari kesepeluh. Konsisten membaja seminggu sekali. Tukar kepada baja buah apabila bunga jantan keluar.

3. Pendebungaan manual

Disebabkan saya tak menanam banyak. Jadi pendebungaan manual sangat membantu untuk mendapatkan jagung yang penuh isinya.

Secara ringkasnya ketika bunga jantan mengeluarkan debu, petik setangkai bunga jantan dan golekkan pada bunga betina.

Waktu paling sesuai untuk pendebungaan ketika cuaca panas dan pukul 11.00 pagi -2.00 petang.

Rezeki Jumaat, 5 tongkol jagung 1 ketiak jagung.

*Ini kali kelima saya tanam jagung. Alhamdulillah banyak benda yang saya belajar sepanjang menanam.


Ini Rupanya Pesanan Kasih Seorang Ibu, Penguat Semangat Cikgu Fadli Salleh

Dua tiga hari ni, kalau buka sosial media, takkan lari dari lihat perkembangan tentang cikgu terkenal yang cukup berani menyuarakan pandangan dan kebenaran di dalam sistem Pendidikan negara sehingga berdepan dengan tindakan tatatertib dan berkemungkinan boleh dibuang kerja.

Di samping berkongsi info terkini berkenaan isunya itu, Cikgu Fadli Salleh sempat memuat naik pesanan dari ibunda tercinta tentang apa yang melanda anaknya ini.

“Sebanyak mana sokongan manusia pun, pastikan Allah redha. Apa kerja buat kita sekali pun, utamakan keredhaan Allah dan nabi saw, baru manusia. Andai sesuatu benda itu orang tak sokong tapi Allah redha, buatlah.

“Namun walau sebanyak mana sokongan orang tapi perkara itu Allah tak redha, jangan buat. Kita ni hamba. Dan selamanya akan menjadi hamba.” pesan ibunya yang dikongsikan pada Ahad.

Tambahnya, dalam banyak nasihat yang diterima, nasihat dari ibunya ini adalah yang terbaik yang diterima dan akan dipegang hingga akhir hayat.

“Terima kasih ma. Terima kasih. Sepanjang perjuangan aku, nasihat ini adalah nasihat terbaik yang aku terima dan akan pegang sampai mati.

“Sesungguhnya tiada doa dan pesanan lebih ikhlas dari pesanan dan doa seorang ibu terhadap anaknya.

“InsyaAllah perjuangan ini diredhai Allah. Bahkan nabi saw juga ada bersabda,
‘Jihad (perjuangan) yang paling utama adalah mengatakan perkara yang adil di depan pemimpin yang zalim’.” tulisnya.

– Pesan ibu sentiasa dihati –


“Taulah Dia Pelakon…” Diana Rafar Rancang Buat Kejutan Buat Suami Tapi Ini Yang Terjadi.

Nak bahagia rumahtangga itu ada pelbagai cara untuk dilakukan oleh setiap pasangan. Salah satunya membuat kejutan sempena hari ulang tahun buat pasangan.

Begitu juga dengan pelakon Diana Rafar yang berhasrat membuat kejutan buat suaminya, pelakon Zamarul Hisham.

Namun apa yang mencuit hati, para warganet apabila kejutan yang dirancang tidak menjadi apabila Zamarul mengetahui perancangan isterinya.

Diana juga menitipkan doa buat suaminya agar sentiasa dilindungiNya.

KEJUTAN TAK JADI TAPI SWEET!

Tau lah dia pelakon. Memang pandai baca bila orang nak menipu.. penat kita rancang kita yang terkejut tiba-tiba dia tau, dia siap nyanyi happy birthday dari luar gate.

Anyway papa we love u more and forever ramai syg dia. Moga Allah sentiasa lindungi papa dunia akhirat, sihat selamat berjaya dan paling penting dapat keberkatan dalam apa pun di dunia dan akhirat.

Amin ya Allah amin. Doakan dia ya @zamarulhisham93

SWEETNYA!

Dalam pada itu, meninjau komen, rata-rata peminatnya mendoakan pasangan romantik ini kekal bahagia. Antara komen;

“Ahahaaa… 😂😂 Tk surprised dh la ni.

“Amboii romantiknya.


“Covid Positif, Tolong Doakan Kami”-Aishah Positif Covid-19, Mohon Didoakan Kesembuhan!

Boleh dikatakan setiap hari ada sahaja berita yang kita terima mengenai seseorang yang kita kenali disahkan positf Covid-19 dan mohon didoakan. Jika bukan sanak saudara, jiran tetangga, kenalan rapat atau sebagainya.

Umpamanya penyanyi popular Aishah mengesahkan dirinya positif virus COVID-19. Perkara itu dimaklumkan menerusi satu hantaran di Instagram, pada Isnin (30 Ogos).

“Covid positif, tolong doakan kami,” tulisnya ringkas dalam kapsyen bersama sebuah video menunjukkan dirinya sedang melakukan ujian calitan di rumah.

Sementara itu, portal Kosmo melaporkan, penyanyi Janji Manismu itu mengalami simptom demam dan paras oksigennya juga tidak berada di paras normal.

“Saya memang sudah ada penyakit asma dan sekarang mempunyai gejala seperti demam panas dan semput. Doakan saya supaya kuat dan cepat sembuh,” kata Aishah seperti yang dipetik portal tersebut.

Menerusi video yang dimuat naik, terlihat keadaan Aishah agak lemah dan mengah untuk menarik nafas. Di dalam video tersebut juga Aishah ada memaklumkan kepada  pegawai kesihatan sebelum melakukan ujian calitan, bahawa tahap oksigennya  berada pada tahap tidak  normal.

Dalam pada itu, suaminya disahkan negatif manakala, dua anak lelakinya Armand Azhari, 28, dan Azhad Ahlami, 23, masih menunggu keputusan ujian calitan.

Meninjau di ruangan komen, rata-rata peminat dan netizen mendoakan agar Aishah segera sembuh dan dipermudahkan buat seluruh keluarganya.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


Nampak Lucu, Tapi Ada Sebab Doktor Letak Stetoskop Bahagian Lain Dari Dada!

Rasanya semua mengenali alatan perubatan terutamanya stetoskop yang sering digunakan setiap kali menjalani rawatan. Selalunya alatan ini diletakkan di aliran dada untuk mendengar bunyi seperti nafas.

Bukan itu sahaja, kegunaan lain alatan ini termasuk memeriksa aliran usus dan aliran darah yang memerlukan seorang doktor memeriksa pesakit menggunakan stetoskop di bahagian selain badan. Namun perkara itu dipercayai jarang dilihat orang, malah ada segelintirnya menganggap perbuatan itu adalah satu jenaka.

Bagi yang ingin mengetahui apakah sebenarnya kegunaan lain stetoskop, mari ikuti perkongsian panjang oleh seorang pengamal perubatan, Dr. Mohd Syamirulah Rahim menerusi satu perkongsian di Facebook miliknya baru-baru ini. Semoga bermanfaat.

Kelakar kan tengok gambar ini? Seakan-akannya kelihatan seperti doktor tersebut b***h, menggunakan stetoskop yang “sepatutnya” digunakan di dada, tapi diletakkan di mata pula.

Gambar ini di-post oleh sebuah page jenaka. Di ruangan komen penuh gelak ketawa netizen yang pastinya merasakan perkara ini sebuah lelucon.

Percaya atau tidak, saya pernah berhadapan dengan situasi ini. Saya berjumpa seorang pesakit di klinik, pesakit itu baru keluar wad kerana disyaki mengalami serangan strok.

Saya pun menggunakan stetoskop, mendengar bunyi jantung dan paru-paru pesakit itu dengan teliti. Kemudian, stetoskop saya diletakkan ke tepi leher pesakit tersebut. Waris pesakit tersebut bertanya, “Doktor, check apa ye kat situ?”

Saya pun menerangkan kepada beliau dan pesakit, saya sedang cuba mendengar adanya bunyi “Carotid bruit”. Bunyi carotid bruit menandakan adanya sempitan pada salur darah carotid yang membawa darah dari jantung ke otak. Sempitan ini boleh menyebabkan terjadinya darah beku yang menjadi punca strok.

“Oooo..” panjang Ooo yang diberikan. Saya memuji waris pesakit berkenaan yang terus bertanya untuk belajar. Saya tanyakan kepada pesakit, adakah pernah dibuat ultrasound leher? Beliau menjawab ada appointment tapi masih belum sampai tarikh.

ARTIKEL LAIN :

Biasanya pemeriksaan ultrasound doppler carotid adalah lebih tepat untuk mengukur adanya sempitan, berbanding pemeriksaan menggunakan stetoskop sebegini. Namun pemeriksaan carotid doppler memerlukan peralatan khas (mesin ultrasound) dan kemahiran khas atau doktor yang terlatih.

Jadi apa yang cuba dibuat oleh doktor di dalam gambar ini?
Di dalam gambar ini, doktor cuba mengesan adanya “bruits” pada salur darah mata. Tanda ini dinamakan Riesman Sign. Ia dapat digunakan untuk mengesan adanya penyakit seperti masalah salur darah, Grave’s Disease (penyakit thyroid) atau penyakit-penyakit lain seperti anemia.

Di zaman sekarang, kita sudah ada banyak akses terhadap teknologi. Hampir setiap klinik, sudah ada mesin ultrasound. Hampir setiap klinik, sudah ada mesin analisis darah. Hampir setiap bandar, terdapat hospital yang kita boleh rujuk pesakit untuk buat pelbagai test oleh pelbagai mesin.

Namun di sebahagian kawasan di dunia ini, khasnya luar bandar dan pedalaman, jauh dari akses teknologi seperti yang disebutkan. Pada ketika inilah, skill dan pengalaman seorang doktor akan diuji, untuk menggunakan kaedah-kaedah yang kelihatannya tidak konvensional namun amat penting khasnya melibatkan diagnosis berbahaya.

Cumanya itulah, manusia itu, musuh kepada apa yang dia tak tahu. Dia ingat stetoskop ini gunanya hanya di dada, kerana itu apabila dia melihat gambar ini, dia rasa ia lucu, dia sangka doktor itu b***h. Ubat kepada kejahilan adalah ilmu, dan cara mendapatkan ilmu adalah dengan banyak membaca dan banyak bertanya, inshaAllah.


Wanita Ni Berkongsi Kebaikan Amal Minum Halba. Terbaik Untuk Ibu-ibu Pun Follow!

Ramai orang cakap kalau amal minum air halba, perut yang buncit boleh kembali kempis. Tapi adakah ianyabenar-benar berkesan? Hanya mereka yang amalkan sahaja boleh menjawabnya.

Dan pengalaman ini turut dikongsikan oleh Hanie Razak yang merasakan perbezaan setelah amalkan minum air halba ini menyebabkan perutnya  lebih ramping. Malah Hanie juga turut berkongsi kebaikan lain untuk info kita bersama. Jom semak.

KHASIAT AIR REBUSAN HALBA

1. Diminum sebagai teh

Melancarkan haid
Menghilangkan kembung
Melegakan rasa sebu
Menguatkan jantung
Merangsang rahim
Mengawal kencing manis
Menghilangkan lendir kahak

2. Untuk Ibu menyusu

Banyakkan air susu ibu
Pekatkan susu yang cair
Cergaskan tubuh ibu yang menyusukan anak
Lancarkan peredaran & penghasilan susu badan

3. Teh halba + madu

Kurangkan ketagihan merokok
Anemia

4. Untuk wanita dan lelaki

Ramuan tradisi penambah nafsu lelaki dan wanita
Sebagai cream lulur payudara
Mengencangkan payudara

Cara -cara menyediakannya
1. Panaskan 2 gelas air dan masukkan 1 sudu besar halba. Biarkan hingga mendidih.
Setelah mendidih, padam kan api dan tutup periuk supaya wap tidak keluar.

2. Minum setelah air rebusan halba menjadi suam.


Hormat & Sayang Isteri, Encik Suami Tolong Jangan Buat Perkara-Perkara Ni. Jadikan Pengajaran!

Membicarakan tentang kerukunan hidup berumah tangga, salah satu perkara terpenting adalah tentang hormat menghormati antara pasangan.

Pun begitu, jika ditanya adakah anda tahu apakah tanda pasangan anda menghormati atau tidak menghormati anda sebagai isterinya? Boleh lihat perkongsian ini.

Ciri-Ciri Suami Yang Tidak Menghormati Isteri. Jadikan sempadan.

1. Tidak memberi kuasa kepada isteri di depan anak.
– Ramai yang buat perkara ini tanpa sedar. Bila kita membangkang keputusan yang dibuat si ibu di hadapan anak, secara automatiknya anak akan menjadi kurang hormat kepada isteri.

2. Tidak jujur dan berterus-terang.
– Isteri berhak tahu kebenaran tentang semua perkara dari suami. Menyembunyikan sesuatu perkara boleh dikategorikan sebagai penipuan terutamanya jika ia melibatkan isteri dan perhubungan.

3. Tidak mendengar dan mempedulikan pendapat.
– Saya, saya, saya. Pendapat isteri diperlekehkan dan dipandang rendah.

4. Suka mengkritik berbanding menasihati dan cuba memperbaiki.
– Masakan u tak sedap, u tak cantik, u tak pandai.

5. Sentiasa membandingkan isteri dengan wanita lain.
– Antara perbuatan yang paling memberi kesan yang mendalam.

6. Sentiasa membandingkan diri dengan isteri.
– Membandingkan sumbangan kepada keluarga, membandingkan gaji, membandingkan kerja, tahap pendidikan dan sebagainya.

7. Memaksa isteri untuk berubah mengikut standard suami.
– Tidak semua perkara boleh jadi apa yang kita mahukan. Sebagai contoh, tidak semua isteri pandai memasak, tidak semua isteri suka aktiviti luar, tak semua isteri suka main game, tak semua isteri mampu menjadi jelita seperti artis. Ini standard yang kadang-kala tidak mampu dicapai tetapi tetap dipaksa.

8. Tidak mengutamakan isteri.
– Kawan lebih penting, adik beradik lebih penting. Mungkin anak-anak lebih penting. Isteri jatuh nombor 4 atau 5 dalam senarai keutamaan.

9. Tidak rasa keperluan untuk membela dan melindungi isteri.
– Isteri mengadu diganggu, biarkan. Isteri kena raba, biarkan. Isteri takut, dibiarkan.

10. Keperluan isteri tidak terjaga.
– Keperluan asas contohnya pencuci muka, syampu, sabun, alat solek biasa tidak diambil peduli. Keperluan masa isteri dengan suami pun tidak diendahkan.

11. Melayan isteri seperti orang gaji. Suka mengarah.
– Perkataan “tolong” paling susah untuk disebut. Semuanya ke arah arahan jelas. Buat itu, buat ini.

12. Tidak mahu membantu.
– Semua kerja di rumah dilepaskan kepada isteri. Tidak memainkan peranan membantu mana yang patut.

13. Menganggap keluarga isteri tidak penting.
– Menganggap apabila isteri sudah berkahwin, keluarga isteri tidak perlu penting. Hubungan antara isteri dan keluarganya sendiri dijauhkan.

14. Tidak peduli jika isteri tiada mood atau terlalu penat untuk hubungan seks.
– Apa salahnya jika bertanya dahulu supaya kedua-duanya akan boleh menikmatinya bersama? Perhubungan ini bukan 1 hala sahaja.

15. Memburukkan dan memalukan isteri di hadapan orang lain.
– Ini sangat mengecewakan isteri. Jangan anggap apabila ianya disertai dengan gelak tawa, isteri tidak ambil hati. Mereka malu dan kecewa sebenarnya.

16. Tidak mengambil tahu masa rehat isteri.
– Hanya fokus pada diri sendiri. Tidak fikir sama ada isteri penat atau tidak. Perkara ini asas sahaja sebenarnya. Manusia ada tahap tenaga dan kemampuannya.

17. Selalu mengingatkan yang tiada orang lain yang mahukan isteri selain dia.
– Ego dan “gaslight”. Selalu cuba meyakinkan yang isteri itu tidak berguna tanpa dia.

18. Membuat keputusan tanpa persetujuan atau pandangan isteri.
– Tidak kira dari segi pelaburan, pembelian dan apa juga keputusan yang melibatkan isteri, keluarga dan masa depan, perlu dapatkan pandangan isteri juga.

19. Suka marah isteri di hadapan orang lain.
– Sangat menyedihkan apabila isteri dimarahi di hadapan orang lain. Malu, kecewa, marah, semua ada. Suami perlu jaga aib isteri.

20. Sentiasa memuji wanita lain di hadapan isteri.
– Memuji wanita lain di hadapan isteri umpama merendah-rendahkan isteri. Ada yang boleh terima, tetapi ada yang sengaja berbuat demikian untuk membuat isteri terasa. Namun ada juga yang tidak rasa perbuatan itu memberi kesan kepada isteri.

Ambil positif ciri-ciri ini. Jauhkan diri dari melakukan perbuatan yang menjadikan anda tidak hormat kepada isteri. Mereka layak dihormati seperti mana anda sebagai suami layak dihormati isteri.

Saya akan tulis mengenai ciri-ciri isteri yang tidak menghormati suami pula selepas ini supaya sama-sama kita boleh ambil iktibar dan berusaha ke arah suasana hubungan dan keluarga yang bahagia. In Shaa Allah.

Kongsikan penulisan ini untuk manfaat semua. Jadilah sebahagian dari punca sesuatu keluarga menjadi bahagia.


“Kerap Keluar Masuk Wad, Mahu Jadi Doktor.” Masalah Saraf Tunjang & Paru-Paru Kronik, Adik Muhammad Ammar Perlu Katil & Tilam Khas.

Berat mata memandang, berat lagi bahu yang memikul. Dalam usia yang baru memasuki 8 tahun, adik Muhammad ammar fitri bin mohd zaki sudah diduga dengan masalah saraf tunjang dan paru-paru kronik.

Ayahnya, Mohd Zaki Bin Bakar (46 Tahun tidak mempunyai pekerjaan tetap. Hanya menjual  menjual jeli kelapa yang dibuat sendiri oleh isterinya, Idawati Binti Ahmad, 36 tahun. Selain jeli kelapa,  Ida juga membuat kuih siput dan mengambil tempahan memasak untuk jamuan kecil-kecilan.

Kisah anak syurga ini dirujuk oleh JKM yang memaklumkan beliau putus bekalan susu khas kerana wang bantuan JKM untuknya sedang di dalam proses semula setelah dia dan keluarganya berpindah dari Pulau Pinang ke Kedah.
Pertama kali melewat dia … hati menyangka dia tentulah anak yang terlantar dan tidak boleh berkomunikasi seperti yang lazim disantuni.
Sebaik menatap wajahnya .. ternyata dia seorang anak yang sangat pintar dan petah berbicara. Sedih sekali kerana dia juga punya naluri seperti rakan sebaya yang lain.
Dia ingin sekali ke sekolah seperti rakan sebaya. Biarpun cuma dalam keadaan berbaring … di dinding tepi katilnya ditampal dengan berbagai poster untuk dia mengenali huruf dan abjad. Hanya itu saja yang mampu dilakukan ibunya bagi memujuk hati sedih anak yang selalu saja sesak nafas dan memerlukan mesin bantuan pernafasan.
Mungkin kerana sudah terlalu kerap keluar masuk hospital .. anak syurga ini memberitahu dia ingin menjadi seorang doktor. Begitulah normalnya jiwa anak kecil ini walaupun pembentukan tulang belakangnya bengkok dan lain-lain anggota tubuh yang tidak seperti insan normal.
Sama seperti rakan sebaya .. dia ingin sekali keluar melihat dunia luar . Bermain dengan rakan sebaya . Tetapi apa daya … rumah inilah saja dunianya.

Ayahnya Mohd Zaki Bin Bakar (46 Tahun ) dan ibu, Idawati Binti Ahmad ( 36 tahun ) tidak bepekerjaan tetap. Pasangan ini memang berjuang untuk membesarkan anak-anak seramai empat orang.
Setiap awal pagi .. ibu akan memasak jeli kelapa untuk dijaja di pekan hari atau dihantar kepada yang menempah. Satu cawan jeli kelapa .. hanya RM1. Itupun ada kalau ada yang meminta tawar – menawar … ayahnya akan menjual dengan harga 90 sen saja walhal modal menyediakannya sangat tinggi. Apadaya .. dari tidak laku , biarlah walau untung 10 sen pun.
Selain menjual jeli kelapa .. Puan Ida juga membuat kuih siput dan mengambil tempahan memasak untuk jamuan kecil-kecilan.
Apa pun .. keadaan Puan Ida sendiri juga membimbangkan kerana beliau mengidap hytperthyroidsm di dalam darah dan menjalani rawatan bulanan di hospital. Beliau selalu saja diserang keletihan yang amat sangat hinggakan tidak berdaya untuk bangun pun.
Atas sebab itulah .. En Zaki tidak bekerja makan gaji. Kerja makan gaji sentiasa terikat sedangkan ada harinya beliau terpaksa menjaga anak dan isteri di rumah. Bila Puan Ida sakit … Encik Zaki akan mengambil alih semua urusan rumah tangga.
Mujurlah … pasangan ini mendapat bantuan JKM dan LZNK untuk menampung kos lampin dan susu khas Ammar yang sangat mahal. Kos rumah pula .. adik-beradik berpakat membuat kutipan bulanan .
Sebelum ini .. bekalan letrik ke rumah mereka nyaris dipotong setelah tertunggak lebih RM600. Walhal .. bekalan letrik itulah sumber nyawa Ammar .. mesin oksigen.
Ammar sangat memerlukan katil khas kerana apabila ibunya memasak untuk jualan … dia disendal dengan bantal. Ammar agak agresif .. kalaulah lalai sedikitpun … dia boleh tergolek jatuh dari katil.

Jumaat ini .. sekali lagi acc di atas telah dikosongkan dan diniatkan segala transaksi adalah untuk Muhammad Ammar Fitri Bin Mohd Zaki. Sekiranya ada lebihan kos katil, baki akan diserahkan kepada waris untuk tujuan keperluan anak ini.
Kepada semua yang menyumbang untuk Ammar hari ini .. Jazakumullahu khairan katsira. Semoga segala amal jariah ini menjadi saksi kita di akhirat kelak . Wassalam …

Bagi yang ingin menyumbang boleh berbuat demikian menerusi akaun maybank Natipah Abu 552107617521.


2 Cerita Dalam 1 Malam,  Hasad Dengki Rumah Tangga Yang Tak Terjangka, Guru Ni Kongsikan Kisahnya!

Melihat kebahagiaan pasangan suami isteri dalam rumah tangga orang lain pastinya buat kita rasa tumpang bahagia. Bagi yang tak kahwin, hati membuak-buak rasa nak kahwin. Yang sudah berkahwin pula rasa nak bertanya, apakah tip bahagia yang dimiliki mereka. Hebat.

Tapi hati kita tak sama. Jika kita melihat ketenangan dan kebahagian orang lain adalah kebahagiaan dalam diri kita tetapi ada hati-hati lain yang tidak suka, benci malah sakit hati melihat rumah tangga orang lain bahagia.

Aku tak faham dengan manusia yang cukup dengkikan hidup orang lain ni. Kenapa nak dengki? Apa yang mereka dapat bila dengki?

Puaskah porak perandakan hidup orang lain. Bahagiakah melihat hidup orang lain musnah angkara fitnah kita? Seolahnya tak pernah fikir tentang dosa dan pahala. Seolahnya tiada syurga dan neraka. Seolahnya begitu bagi mereka.

Tinggi mana taraf kedengkian dan fitnah manusia kau pernah lihat? Atau pernah rasa, mungkin? Malam ini aku nak berkongsi dua kisah fitnah paling dahsyat pernah aku tahu yang melanda kawan-kawan aku.

Kisah pertama, seorang kawan baik aku. Dia baru sahaja kahwin masa tu. Masih belum dapat mencari rumah untuk tinggal bersama. Maka isterinya masih tinggal di rumah bujang bersama kawan-kawan, dan dia pun sama juga. Tinggal serumah dengan kawan-kawan bujang.

Rupanya, ada seorang di antara kawan-kawan dia ini dengki sangat melihat kawan tu dah kahwin. Entah kenapa dia dengki dan dendam sangat, aku pun tak tahu.

Sebelum itu hubungan mereka elok sahaja, sebaik kawan tu kahwin baru nampak jelas kedengkiannya.

Nak kata gay, mustahil. Kawan aku tu confirm straight.

Kau tahu apa si pendengki ni buat?

Masa kawan aku tidur, dia pergi curi telefon Nokia Butterfly kawan aku tu. Masa tu Nokia Butterfly ni tengah top la kiranya.

Senyap-senyap dia hantar mesej kat bini kawan tu. Kau tahu apa dia tulis?

“Abang ceraikan awak dengan talak tiga.”

Tak ke gila dengki sampai tahap tu. Bini kawan ni baca mesej terus menangis macam nak gila. Mana tak nya, baru sahaja kahwin beberapa bulan dah kena cerai talak tiga.

Dipendekkan cerita, terbongkarlah perbuatan pendengki ini. Sujud kat kaki terus si pendengki bila kawan aku nak belasah. Hanya kerana dengki, hampir hancur rumah tangga orang.

Aduh, baru satu cerita dah panjang berjela. Dem! Ah, lantakkan. Aku janji nak tulis dua cerita. Yang rajin baca, teruskan ya!

Minggu lepas, aku tulis pasal fitnah ini. Seorang sahabat lama terus pm aku dan bercerita. Ini kisah dia :

“Assalamualaikum shbt…

Ambe nak respon pasal post fitnah terhadap rumahtangga.

Hujung tahun lepas, ambe telah difitnah oleh seorang guru yang satu sekolah dengan isteri ambe. Fitnah yang dibuat berbunyi begini..” aku sebenarnya lama dah nak bagitahu kamu, tapi aku kesian sebab kamu dalam pantang. Aku jumpa suami kamu check in hotel dengan seorang perempuan dan mesti mereka berzina di sana.”

Si isteri tanpa usul periksa terus membawa anak-anak melarikan diri. Ambe ketika itu sedang mengikuti majlis ilmu di masjid. Apabila pulang daripada masjid, ambe dapati tiada orang dirumah. Ambe cuba tel isteri tapi xdapat. Ambe ingatkan isteri bawa anak2 pergi jalan2 shopping mall. Bila malam tiba, isteri dan anak2 masih xbalik. selepas solat maghrib,ambe terus pergi ke rumah mertua. Rupa2 nya anak dan isteri berada di sana. Isteri tidak lagi mahu berjumpa dan bercakap sepatah. Dipendekkan cerita, seminggu selepas itu, ada peguam menelefon ambe utk proceed perceraian. Ambe hadir ke mahkamah dengan harapan Allah selamatkan rumahtangga hamba. Sebelum ke mahkamah, ambe ada telefon kenalan jemaah yg juga bekas timbalan mufti, mohon didoakan dan solat hajat untuk rumahtangga ambe.

Alhamdulillah…Allah tunjukkan jalan keluar. Satu laporan polis telah ambe buat kerana melalui history call (bill hp) yg sampai kerumah tepat pada masanya mengandungi no telefon yang diragui dengan durasi masa sejam lebih. Melalui siasatan polis, pemilik kepada no berkenaan telah “memfitnah” ambe.

Pemilik no misteri itu telah dipanggil polis. Rupa-rupanya dialah dalang yang menyebarkan fitnah. Dia memohon maaf dan merayu supaya tidak membawa kes ke mahkamah. Dengan izin Allah, isteri pulang kerumah tanpa diduga dan memohon maaf kerana mempercayai fitnah yg di lemparkan kepada ambe. Syukur Alhamdulillah…sampai ke hari ni, ambe masih x proceed kes ke mahkamah.

Betapa dahsyatnya fitnah dan betapa Allah tu berkuasa membersihkan fitnah daripada ambe.????..Allah jualah sebaik2 penyelamat.”

Kau baca dan hadamlah sendiri. Betapa busuknya hati sang pendengki, dan betapa besarnya kerosakan akibat fitnah ini.

Menjadi pendengki itu seronoknya hanya sementara. Seronok sekejap bila lihat orang yang kita dengki jatuh. Itu sahaja.

Sebaik mereka bangkit, mereka akan bangkit dengan lebih gagah dan semangat lagi. Dan kau, terus begitu membawa hati yang busuk penuh kedengkian.

Satu masa, pasti Tuhan membalas segalanya.

Semoga kita semua dijauhi dengan mereka yang bersikap iri, dengki dan suka memfitnah ini. Amin.

#MFS
– Dua kisah di suatu malam –

Kredit: Mohd Fadli Salleh.


Jangan Buat Main Sindrom Ramsay Hunt, Pakar Bedah Telinga, Hidung, Tekak Surgeri Kepala & Leher Listkan 13 Info, Mudah Faham!

Baru-baru ini media sosial memperkatakan mengenai penyakit ini iaitu sindrom Ramsay Hunt.

Setelah kenyataan penyanyi popular antarabangsa, Justin Bieber yang menderita ‘kelumpuhan muka’ atau sindrom Ramsay Hunt, mengejutkan ramai pihak khususnya peminat artis tersebut.

Ramai yang tampil menjelaskan apa itu sindrom Ramsay Hunt. Namun bagi yang masih belum hadam mengenai sindrom ini, perkongsian di Instagram milik Pakar Bedah Telinga, Hidung, Tekak Surgeri Kepala & Leher, Dr Tengku Ezulia, jelaskan cara yang mudah faham.

Jom ikuti penjelasannya.

1.Boleh menyebabkan gangguan pada saraf muka, ruam kayap (shingles) pada telinga dan mulut.
2.Pesakit juga boleh mengalami telinga berdesing (tinnitus) dan juga vertigo. Rasa seperti berpusing.
3.Punca kepada sindrom ini adalah Varincella Zoster.
4.Virus yang menyebabkan radang pada saraf muka (facial nerve).
5. Sebab itu muka pesakit jadi tidak semetri.
6. Tak boleh nak tutup mata
7. Dan juga sukar untuk senyum
8. Sekiranya tidak di rawat ada berbagai komplikasi buruk yang boleh berlaku,
9. Seperti hilang pendengaran, tidak balas saraf tidak bormal.
10. Contohnya apabila anda tersenyum, mata menjadi tertutup.
11 Kesakitan berterusan (Postherpatic neuralgia)
12. Rawatan terdiri dari Streroid yang boleh mengurangkan radang pada saraf tersebut dan antivirus.
13. Peluang untuk sembuh adalah sangat tinggi.


Barang Kemas Ada Chrome Bernilai, Jangan Ada Yang Kena Tipu, Ambil Peduli Pesanan Wanita Ini.

Sudah menjadi fitrah seorang wanita yang suka bercantik-cantik dan mahu
memakai perhiasan diri. Ia termasuk suka mengumpul barang emas.

Antaranya tentang barang kemas yang disalur chrome putih. Rekaanya cantik dan menjadikan ia lebih elegan.

Namun walaupun telah disalur chrome putih, nilai emas tidak langsung susut.

Ilmu ini tidak semua orang tahu, malah menyebabkan ada segelintir peniaga kedai emas menawarkan harga yang murah untuk membeli barang kemas itu kononya tidak mempunyai nilai.

Sebagaimana penerangan oleh wanita ini yang menjelaskan bahawa ada penipuan dikalangan penjual mengunakan cara begitu.

Emas chrome putih itu sama nilai dengan emas kuning.

Meninjau diruangan rata-rata warganet berkongsi kisah. Ada yang tidak mengetahui bahawa nilai emas berkenaan sama dengan emas kuning. Ada juga yang sudah mengenai hal berkenaan.


Umrah DIY, Panduan Tunai Umrah Sendiri Tanpa Pakej. Wanita Ini Kongsikan Pengalaman Perjalanan Pergi & Pulang Dari Mekah

Peluang menjejakkan kaki ke tanah suci Mekah cukup dinantikan oleh semua umat islam. Lebih-lebih lagi bila dapat melakukan ibadat ini bersama keluarga.

Kebiasaannya, kita ke sana dengan mengambil pakej yang ditawarkan oleh mana-mana individu mahu pun syarikat.


“Suami Asyik Dengan Handphone, Isteri Dah Macam Orang Gaji.”  Ebit Lew Kongsi Teguran Buat Ibu Bapa Moden!

Asyik melihat HP tanpa hiraukan anak yang meminta perhatian? Malah ada yang sanggup memarahi apabila diganggu.  Tidak hanya di rumah, bahkan di luar ketika makan bersama keluarga atau teman,  tangan galak memicit-micit mahu menumpukan perhatian pada Hp.

Situasi ini bukan perkara baru malah ia adalah gambaran masyarakat sekarang yang hidup bertuankan Hp. Sehinggakan ada yang mengabaikan anak keluarga.

Semasa keluarga sunnah soalan paling banyak dari wanita dan ramai mereka menangis bertanya bagaimana nak tarik perhatian suami supaya suami tidak sibuk tengok whassap dan hp jer? 7pagi keluar rumah balik 7 petang. Tengok hp 8mlm sampai 2 pagi. Betapa mereka rindukan suami yang mereka telah dinikahkan dan yang mereka cintai. Mereka sibuk urus keluarga dan anak-anak 24 jam.

Sampai rumah pegang phone

Sampai rumah sibuk pegang hp. Lepas tu baru sekejap di rumah dah keluar rumah. Asyik mengadap phone jer. Bila panggil suami tak pernah menyahut. Bila bercakap tak mahu dengar. Anak-anak semua kena marah bila ajak bermain. Begitulah sehingga isteri bawa anak-anak tidur. Suami main gadget

Takde langusung bantu kerja rumah. Takde langsung nak gurau-gurau dengan anak. Isteri macam orang gaji. Tidak dibelai,disayangi dan diberi perhatian..

Betapa hebat wanita seperti ini. Wanita bila diambil diakad nikah mereka serahkan semuanya setia buat suaminya sampai mati..ya Allah bantulah wanita yang diuji begini.

Buat suami dan diri saya sendiri. Fikirkanlah isteri berusaha nak menambat hati kita. Kita juga haruslah fikir untuk menambat hati mereka. Menawan hati mereka. Hargai dan sayangi mereka. Beli buku hadis di kedai dan baca bersama isteri dan anak-anak. Al-Quran dan Hadis membuat hidup keluarga kita tenang..rumah kita menjadi seperti Bintang yang bercahaya disisi pe ghuni langit.

Suapkan isteri dan anak

Beli dulang makan bersama-sama satu bekas paling kurang sehari sekali. Suapkan isteri dan anak-anak.. Berkasih sayang semasa makan. Sebuah keluarga selalu bergaduh Nabi saw ajar makan berjemaah. Hati jadi rapat. Makan dan rasa air tangan satu sama lain. Tiada jurang lagi. Rasa satu hati. Satu jiwa. Satu keluarga.

Beli beg, masa bersama keluarga ambil semua hp simpan dalam beg manggakan. Ilmu dan semua cerita boleh bincang bersama keluarga..Allah merahmati keluarga berkasih sayang. Allah beri rezeki melimpah ruah dan rezeki kesihatan dan panjang umur.

Masa berharga bersama keluarga

Waktu Maghrib beli kain kapan balut tv sampai 9.30mlm. Innalilahi wa inna ilaihi rajiun. Itu masa berharga bersama keluarga. Prime time bukan untuk tv tapi untuk kenal Allah dan Nabi saw kepada ahli keluarga melalui Ta’lim dan Majlis ilmu.

Ayah ajar anak-anak bantu ibunya di rumah. Sama-sama gotong royong. Semua orang soleh rajin dan suka memasak. Suka cuci tandas. Suka khidmat. Suka khidmat anak-anak. Suka mudahkan urusan isteri. Suka dahulukan orang lain atas diri sendiri. Inikan pula isteri kita..sentiasa nak gembirakan suami dan anak-anak.

Malam-malam tidurkan anak-anak dengan cerita-cerita Nabi saw sahabat rhum dan kisah teladan.

Menangis depan Allah

Setelah itu belai isteri. Picit dan peluk mereka dan ucap i love u sayang. Terima kasih jadi isteri tercinta. Yang setiap hari berkorban. Seorang ketua tidak akan tidur sehingga memastikan semua ahli keluarganya dengan lena..


Suami Isteri Bergaduh Jangan Lama-Lama, Rapatkan Kembali Hubunngan Dengan Cara Ni!

‘Sedangkan lidah lagi tergigit, apa pula suami isteri’, petikan lagi Tan Sri P Ramlee ini begitu menggambarkan kehidupan sebenar suami isteri.

Perbalahan kecil, perselisihan faham adalah lumrah kehidupan berumah tangga. Walau bagaimanapun, hal yang dianggap kecil jika diperbesarkan boleh membawa kepada masalah besar dan seterusnya mencetuskan bibit-bibit pergaduhan sekaligus perceraian.

Bagi mengelakkan pertengkaran, tip yang disediakan ini mungkin dapat membantu anda dalam menangani pertengkaran yang kerap berulang.

1.Jangan bangkitkan lagi kemarahan pasangan anda
Sekiranya perselisihan faham atau perbualan anda dan pasangan sudah menunjukkan ke arah pertengkaran, berhenti seketika dan bertindak menjadi pendengar. Elakkan daripada menambahkan kemarahan pasangan anda dengan ayat-ayat yang berunsurkan emosi atau negatif. Kadang kala perkataan yang diutarakan ketika pergaduhan berlaku adalah di luar kawalan fikiran.

2.Bertolak ansur dalam pertengkaran
Beri ruang kepada pasangan untuk menyuarakan luahan atau pendapatnya agar anda dapat mengetahui keadaan sebenar dengan lebih jelas lagi. Sabda Rasulullah s.a.w, “Orang mukmin bukan seorang pencela, bukan seorang pengutuk, bukan seorang yang keji dan bukan seorang yang berkata kotor.” Justeru itu, beralah tidak bermaksud bahawa anda sebaliknya, anda menjadi penyelamat kepada perhubungan anda.

3.Banyakkan bersabar
Sudah pasti ketika pertengkaran berlaku, tahap kesabaran anda diuji dalam menangani masalah yang timbul. Berkorban demi kebaikan adalah wajar dilakukan demi kesejahteraan rumah tangga bersama. Ketika anda dan pasangan dalam keadaan tegang, cuba anda beristighfar supaya hati yang membara boleh sejukkan kemarahan tersebut. Sesungguhnya, syaitan sentiasa menjadi orang tengah yang berusaha untuk menjatuhkan masjid yang terbina bagi menyesatkan lagi umat Islam.

4.Panggilan manja
Kadang kala pertengkaran yang berlaku boleh menjadi tenang andai anda menggunakan panggilan manja kepada pasangan anda. Jika sebelum ini anda membiasakan panggilan ‘sayang’ ‘manja’ atau ‘baby’, kekalkan panggilan tersebut ketika pertengkaran. Hindari sikap yang mementingkan diri sendiri sehingga tergamak untuk membahasakan diri dengan ‘aku’ atau ‘kau’ kepada pasangan anda. ini hanya meningkatkan lagi kemarahan pasangan kepada anda.

5.Jangan melibatkan orang ketiga
Kadang kala ada sesetengah pasangan menggunakan khidmat orang ketiga dalam membantu menyelesaikan masalah rumah tangga mereka. Namun, perlu diinginkan bahawa segala rahsia rumah tangga haruslah terkunci rapi dalam ‘peti besi’ kerana isi hati manusia adalah berbeza-beza. Mungkin pihak ketiga tersebut hanya ingin mengambil kesempatan terhadap pergolakan yang berlaku dan penyelesaian yang ingin dicari hanya membawa kemudaratan kepada hubungan suami isteri.

6.Selesaikan masalah sebelum meninggalkan pasangan anda
Jangan sesekali meninggalkan pasangan anda tanpa sebarang kata putus atau penyelesaian kerana ia akan membuatkan pasangan anda keliru akan situasi yang berlaku. Lazimnya, ada yang berpendapat bahawa meninggalkan pasangan sendirian adalah jalan penyelesaian daripada membiarkan ia berterusan. Ini akan menyebabkan masalah anda tidak akan tamat dan berkemungkinan ia akan menjadi isu pada masa akan datang. Cuba bertindak secara profesional dan cari jalan penyelesaian bersama kerana kehidupan berumah tangga adalah tanggungjawab anda dan pasangan untuk mengemudikannya.

7.Mohon Kemaafan dan perdamaian
Setelah kedua-dua belah pihak kembali bertenang, ambillah langkah segera dengan memohon kemaafan daripada pasangan anda. Peluk pasangan anda dan ungkapkan kemaafan dengan keikhlasan agar pasangan anda dapat melihatkan kesungguhan anda untuk berdamai. Berjanjilah kepada pasangan anda bahawa kejadian tersebut tidak akan berulang lagi dan anda akan berusaha untuk mempertahankan hubungan tersebut sehingga ke akhir hayat.


Murid Darjah Dua Tersedut Subang Telinga. Pakar Ini Nasihat Ibu Ayah Awasi Anak Bila Pakai Barang Kemas.

Memang cantik bila anak perempuan pakai barang kemas atau perhiasan kecil seperti rantai, gelang dan subang.

Cuna anak-anak ni kadang kala jadi kreatif, semuanya jadi barang permainannya. Begitulah yang terjadi kepada pesakit kepada doktor pakar ini yang merupakan  murid darjah dua.

Berikut perkongsian Doktor Telinga, Hidung Dan Tekak, Dr Ezairy M.Sallih

Sebaik pulang dari hospital, saya letakkan beg. Buku-buku dilihat tersusun rapi di atas meja. Sudah amat lama tidak dibelek sebenarnya.

“Ayah, jom kita main!” Belum sempat menukar pakaian, si Ammar sudah memberi tugas.

“Lepas main bola, main dengan Anna pula ya!” Jerit si Anna pula.

Kerja seorang ibu dan ayah ini tidak pernah habisnya, ada saja. Macam-macam cabaran untuk membesarkan mereka.

Saya terus teringat satu kisah pesakit saya malam tadi, tersedut anting-anting subang telinga. Masuk ke dalam hidung. Hampir-hampir tertelan. Yang berlaku itu bukan kepada bayi atau kanak-kanak kecil. Tapi sudah darjah dua.

Ibu ayah tak boleh dipersalah seratus peratus. Mereka pun tak boleh setiap masa mampu untuk perhati apa yang dibuat anak-anak.

Anak ini sudah tersedut subang tersebut semenjak pagi, apabila malam baru beritahu ibu. Si ibu pun terus bawa ke hospital.

Alhamdulillah berjaya dikeluarkan.

Ibu-ibu… ayah-ayah… saya nak pesan ini. Kita perhati anak-anak kita ya. Pesan untuk saya juga yang ada anak kecil ini. Yang pakaikan barang hiasan kecil itu hati-hati. Alat permainan pun macam itu. Takut tak perasan.

Apabila dah termasuk ke rongga seperti mulut, tekak, hidung dan telinga ini tak mudah nak dikeluarkan, terutama kanak-kanak kecil.

Moga tulisan ini  bermanfaat. Kita saling berpesan. Dijemput kongsi nasihat ini kepada semua yang kita sayang.

Dr Ezairy M.Sallih
Sangat susah nak keluarkan anting-anting ini sebab ia terlalu kecil dan berisiko tercedera ketika prosedur. Mujur tak tersedut ke paru-paru.

Sumber: Dr Ezairy M.Sallih


Begini Cara Nak Lebatkan Buah Limau Kasturi, Lebat Sepanjang Tahun.

Buah limau kasturi antara buah yang sering menjadi pilihan bagi yang suka berkebun.

Tapi ada yang tanam tapi buahnya kurang atau tak berbuah mungkin boleh praktikkan cara yang dikongsi oleh Muspirah Samat.

TIP LEBATKAN POKOK LIMAU KASTURI

Hanya guna baja yang dibancuh sendiri menggunakan minuman probiotik dan telur hasilnya pokok berbuah limau kasturi lebat hingga tunduk dahan. Lagi menarik pokok juga berbuah sepanjang tahun katanya.

“Banyak sudah yang dipetik buat makan, basuh ikan, gugur sebab terlebih masuk pun ada. Sekarang pokok ini keluar bunga baru pula. Alhamdulilllah syukur.”

Tanam limau kasturi, berbuah sepanjang tahun. Lebat hingga menunduk batang. Dah macam padi pun ada. Makin berisi makin menunduk.

INI CARANYA

Cara bancuhan
1. Ambil sebotol Yakult dan bancuh dengan 2 biji telur. Peram bancuhan ini selama seminggu.

2. Cara penggunaan Air: baja Yakult nisbah, 5: 1 lebih kurang. Sembur awal pagi atau lewat petang.

Semoga bermanfaat dan boleh la try kat rumah…

Cara saya jaga pokok ikut masa yang ada, baja sebulan sekali. Selain baja Yakult, siram juga air beras, air basuhan ikan boleh juga guna semburan cuka kayu.

Sumber:


13 Amalan Sunat Jadikan Hidup Lebih Tenang Dan Bahagia. Ikuti Peringatan Ini.

Solat adalah ibadat yang menduduki tempat tertinggi. Apabila meninggalkan solat, ia umpama seseorang itu tidak mahu berusaha membina agamanya dengan sempurna.

Selain solat yang wajib terdapat amalan lain digalakkan untuk dilakukan supaya dapat ketenangan jiwa dan hidup lebih bahagia.

Sebagaimana perkongsian ini boleh dijadikan peringatan bersama untuk kita menjalani kehidupan dengan lebih baik bersama keluarga.

Ikuti perkongsian ini.

Peringatan buat kita semua:

1) Jangan tinggal solat sunat qobliah subuh sekalipun bangun jam 6:45 pagi kerana Nabi saw ada bersabda bahawa ganjaran solat ini adalah lebih baik dari dunia dan seisinya. Kecuali dah terlampau hampir waktu subuh habis , maka hendaklah segera kerjakan solat fardhu subuh.

2) Zikir Subhnanallah, Alhamdhulillah, Allahu Akbar, 33 kali jgn ditinggalkan setiap kali lepas solat. Kerana ini lah zikir khas buat anak Nabi saw , Fatimah sebagai zikir istiqamah penguat semangat.

3) Berusahalah sedaya upaya utk solat subuh berjemaah di rumah2 Allah, @ paling kurang berjemaah dgn anak isteri di rumah, kerana ganjaran solat subuh berjemaah adalah sama seperti berqiamullail sepanjang malam.

4) Jangan dilepaskan peluang berdoa selepas azan sebelum iqomah setiap waktu solat kerana disana diantara waktu2 mustajabnya doa.

5) Pelajari serta hayati setiap bait2 bacaan dlm setiap solat, bawa ia setiap kali solat, seolah2 kita berbisik2 mengadu hal dgn Robbul Jalil setiap kali kita solat, agar dgn yg demikian hati kita sentiasa berada dlm solat, mudah2an dgn asbab itu jugalah hati kita tidak lalai setiap kali solat. (memang itu pun diantara tujuan 5 kali sehari kita bersolat) dan itu janji Allah bahawa solat yg sedemikianlah punyai roh untuk menjaga kita dari berbuat keji & mungkar.

6) Jangan dilepaskan Al Quran setiap hari terutama selepas solat subuh, bacalah apa juga surah, selain jadikanlah amalan 3 surah ini setiap hari yaitu, 10 awal & akhir surah Al Kahfi, surah Al Waqiah, juga surah Al Mulk. Asbab kepada sabda nabi : Bacalah Al Quran.. sesungguhnya Al Quran itu akan memberi syafaat (pertolongan) pada sahabat2nya.

7) Jangan ditinggalkan solat2 sunat qobliyyah ba’diyyah, witir, dhuha kerana solat sunat itu menambah asbab kepada redhanya Allah pada kita.

8 ) Sentiasalah istiqamah solat di awal waktu. Wanita; bersedia, ternanti2 masuknya waktu solat manakala lelaki berusaha istiqamah solat berjemaah di rumah2 Allah kerana ia adalah sunnah Nabi kita saw yg utama.

9) Lazimi menjaga wudhu’ setiap masa kerana orang yg punyai wudhu’ akan didampingi para malaikat2 Allah.

10) Amalkan sentiasa bawa ke mana2 kayu sugi untuk bersugi kerana ada 70 kelebihan orang2 yg sentiasa bersugi; antaranya, Zikir & bacaan ayat2 Al Quran orang yg bersugi lebih 70 kali di sukai Allah berbanding bacaan orang2 yg tak bersugi. Dua rakaat solat orang yg bersugi juga lebih disukai Allah vs 70 rakaat solat orang yg tak bersugi, dan juga syaitan benci pada golongan2 mereka yg istiqamah bersugi. Riwayat Aisyah.. Bahawa aku tidak bisa mengira berapa kalikah dlm sehari Rasulullah saw bersugi. Dikatakan juga perkara terakhir yg Rasulullah saw lakukan sebelum ajalnya sampai adalah baginda saw sempat bersugi. Saya pernah terbaca dlm artikel tulisan ulama tersohor bahawa nyawa orang yg sentiasa bersugi mudah keluar ketika di datangi sakaratulmaut.

12) Sentiasalah melazimi lidah untuk berzikir seperti selawat @ kalimah2 taubat @ kalimah2 tauhid asbab kita bersugi dikatakan mulut kita ringan untuk tujuan itu.

13) Lazimi berpagi2 dgn kurma dan ambillah juga ia sebelum tidur kerana khasiat makanan sunnah ini sudah cukup sempurna bg menjana hormon2 perangsang kesihatan & kecergasan tubuh & juga minda kita untuk menjurus kepada sentiasa berfikir yg positif setiap hari.

KESIMPULAN : Berusahalah menyantuni akan setiap perkara2 sunnah serta perkara2 ma’ruf setiap masa kerana itu semua akan mengundang redha Allah kepada kita.. Asbab bertambahnya redha Allah pada kita maka janji Allah

“Wahai jiwa2 yg sentiasa tenang, kembalilah kepada tuhanmu dlm keadaan engkau redha dan aku redha. Dan berkumpullah kalian dlm kalangan orang2 yg berbahagia dan masuklah kalian ke dalam syurga”.

Ini adalah ayat sakaratul maut.. Kalau lah seluruh manusia mengetahui akan ini lah tujuan utama kenapa kita hidup di dunia ini (hanya nak dapatkan redha Allah) ketika mana saat kematian menjemput kita.. nescaya sepanjang masa seluruh manusia akan sentiasa khusyuk lagi tawadhu dlm berusaha untuk mengejarnya.


“Wang Tunai Suami Keluarkan Jadi Talian Hayat Keluarga.” Wanita Ni Kongsi Kisah Hidup &Pengeluaran Akaun 2 KWSP!

Beberapa hari lepas, Perdana Menteri,Tan Sri Muhyiddin Yassin mengumumkan ahli Kumpulan Wang Simpanan Pekerja (KWSP) yang berumur bawah 55 tahun boleh membuat pengeluaran wang simpanan dalam Akaun 2 masing-masing tertakluk kepada kadar maksimum RM500 sebulan untuk tempoh selama 12 bulan.

Pengumuman tersebut melegakan banyak pihak memandangkan keadaan ekonomi yang kian meruncing yang mana ada diberhentikan kerja, ada yang terpaksa bercuti tanpa gaji dek penangan Wabak COVID-19.

Kisah hidup saya dan pengeluaran Akaun 2 KWSP (milik encik suami).
—————
Pada Oktober 2007, setelah 6 tahun menjadi surirumah sepenuh masa yang hanya berkelulusan SPM, saya nekad nak sambung belajar. Saya mendaftar di UiTM Merbok, Kedah pada Disember 2007.
Pada waktu itu pendapatan bersih encik suami hanyalah RM2,200 sebulan. Saya sedang hamil anak keempat. Kami tiada sumber kewangan lain, selain gaji bersih encik suami dan sesekali dapat elaun tambahan bila encik suami bekerja shift.
Ketika itu kami sudah membeli sebuah rumah semi-D di Kuantan, dengan bayaran ansuran bulanan bank sebanyak RM800 sebulan.
Setelah saya sambung belajar, encik suami tinggal di Kuantan, manakala saya membawa anak-anak tinggal bersama saya di Merbok, Kedah, dengan menyewa rumah RM200 sebulan.
Kos menghantar anak-anak ke taska sewaktu saya ke kelas ialah RM150 untuk seorang anak, bersamaan RM600 sebulan untuk 4 orang anak.
Manakala tambang bas untuk encik suami berulang-alik setiap minggu dari Kuantan ke Sungai Petani ialah RM55 sehala, bersamaan dengan RM110 seminggu.
Bayangkan pada waktu itu berapa ratus saja yang tinggal untuk duit makan kami anak-beranak? Beban kewangan inilah yang buatkan saya tertekan untuk meneruskan pembelajaran saya.

—————
Beberapa minggu selepas saya mendaftar di UiTM, kami temui sinar cahaya untuk perancangan kewangan rumah tangga kami. Mulai Januari 2008, kerajaan memperkenalkan satu skim pengeluaran Akaun 2 KWSP bagi pencarum yang membeli rumah, untuk menjelaskan bayaran bulanan ansuran bank.
Dalam bahasa mudah, encik suami boleh mengeluarkan RM800 sebulan daripada Akaun 2 KWSP, bagi menggantikan RM800 sebulan yang dipotong daripada gaji bulanannya kerana bayaran ansuran pembelian rumah.
Maka kami ada extra RM800 sebulan sebagai duit cash untuk perbelanjaan rumah tangga kami setiap bulan.
Dengan duit cash RM800 sebulan daripada KWSP encik suami itulah yang membantu keluarga kami untuk survive dari segi kewangan, sepanjang 7 tahun pengajian saya di UiTM, sehingga saya tamat LLB dari Fakulti Undang-Undang UiTM pada tahun 2014.
Adakah encik suami menyesal mengeluarkan duit simpanan dari Akaun 2 KWSP, yang sepatutnya adalah simpanan untuk hari tuanya? Tidak, dia tidak pernah menyesal. Kerana duit tersebutlah yang memungkinkan keluarga kami meneruskan hidup dari bulan ke bulan, dari tahun ke tahun, sehinggalah saya tamat belajar.
Pelaburan yang encik suami korbankan melalui pengeluaran bulanan Akaun 2 KWSP miliknya sudah memberi pulangan. Kini saya sudah ada qualification, sudah ada kerjaya sendiri, sudah ada pendapatan sendiri. Sekarang ni segala hal ehwal ekonomi rumah tangga, kami boleh saling bantu membantu dan berkongsi bebannya.

—————
Apabila kerajaan Pakatan Nasional mengumumkan bahawa rakyat boleh mengeluarkan wang tunai RM500 sebulan dari Akaun 2 KWSP masing-masing, sebagai salah satu langkah untuk menghadapi ketidaktentuan ekonomi akibat COVID-19, saya menyambut baik dasar kerajaan tersebut.
Saya hairan kenapa ada pihak tertentu, terutama penyokong Pakatan Harapan, mempolitikkan isu ini untuk meremehkan usaha kerajaan membantu rakyat. Kononnya simpanan KWSP rakyat tidak boleh diganggu, kerana simpanan tersebut adalah untuk perbelanjaan di hari tua.
Dalam keadaan yang sukar ini, rakyat cuma ingin hidup dari sehari ke sehari, dari bulan ke bulan. Situasi COVID-19 akan berlalu, dan sementara tiba saat itu, rakyat cuma perlu bertahan dan survive melalui apa jua cara.

Dengan pengeluaran RM500 sebulan tersebut, untuk 12 bulan akan datang, mungkin tiada bayi yang akan kekurangan nutrisi, tiada kanak-kanak yang akan diberhentikan sekolah, tiada ibu bapa dan golongan OKU yang terputus bekalan ubat, tiada keluarga yang berantakan dan bercerai-berai, tiada pelajar universiti yang perlu melupakan pengajian demi membantu keluarga, dan banyak lagi masalah masyarakat yang boleh dielakkan.
Saya pernah melalui saat-saat itu. Ketika wang tunai dari Akaun 2 KWSP yang encik suami keluarkan setiap bulan menjadi talian hayat keluarga kami. Disebabkan itu, kali ini saya menyokong penuh usaha kerajaan di bawah pimpinan Muhyiddin Yassin.


Pudarkan Jeragat Dan Bintik Hitam Pada Wajah, Jangan Abaikan 3 Bahan Ni!

Semakin usia meningkat, perubahan kulit wajah makin ketara. Kulit mula terasa kering dan berjelaga, kusam dan tak bermaya. Bintik-bintik hitam juga tanpa kita sedar makin banyak mula bertapak di kulit muka.

Mungkin boleh disorokkan dengan solekan tebal namun apabila tanpa solekan, wajah kembali jelas. Adakalanya buat kita rasa rendah diri di depan suami.

Jeragat dan bintik hitam adalah lumrah biasa. Malah kata pakar kecantikan ia sebenarnya berpunca daripada perubahan hormon. Buntu memilih produk untuk memulihkannya, ada cara tradisional yang boleh dilakukan untuk memudarkan bintik ini.

Halia antara salah satu bahan yang bertindak memulihkan bintik hitam ini. Caranya amat mudah. Hanya tiga bahan yang diperlukan iaitu halia segar, cuka dan madu.

Hilangkan Bintik Hitam Dengan Masker Halia

Caranya:

2. Masukkan ke dalam balang, tuangkan cuka dan tutup rapat balang tersebut (jangan melebihi paras leher balang)

3. Simpan balang di dalam peti sejuk, dan biarkan selama 1 hari.

4. Keluarkan balang dari peti sejuk, buka dan masukkan madu secukupnya, gaul sebati. Tunggu 30 minit. Masker campuran halia, cuka dan madu semula jadi siap untuk digunakan!

5.Ambil potongan halia tersebut, usapkan pada bahagian wajah yang yang berbintik hitam. Biar selama beberapa minit, kemudian bilas dengan air suam panas.

6. Jadikan ia sebagai rutin harian agar dapat melihat kesannya.

Sumber: How


Geran Bersama Tapi Satu Pihak Sahaja Yang ‘Konker’ Pegang, Itu Pun Bergaduh Adik Beradik. Peguam Ni Bagi Penyelesaiannya!

Sebab tanah macam-macam perkara boleh jadi, ada sahaja yang tidak puas hati dan sekali gus bergaduh adik beradik kalau tidak sepakat. Hatta bab nak pegang atau simpan geran pun boleh jadi isu. Ini sepertimana yang dikongsikan oleh peguam ini.

BERGADUH SOAL SIAPA YANG PEGANG GERAN TANAH. BAGAIMANA PENYELESAIANNYA?
Masalah ini selalu dihadapi oleh penama-penama dalam geran kongsi pemilikan bersama.
Apa dia? Bergaduh fasal siapa yang patut pegang geran tanah.
Isu ni kecik je sebenarnya. Tapi disebabkan tak de ilmu, benda kecik pun boleh jadi bahan untuk berbalah satu sama lain.

Banyak saya dapati hanya satu pihak sahaja yang “konker” pegang geran. Bila orang lain nak pinjam geran untuk sesuatu urusan, bukan main kerek nya dia.
Konon takut geran hilang lah. Takut nanti tak pulang balik lah. Macam-macam alasan lah diberi nya. Macam lah geran tanah tu boleh bawak mati dalam kubur.
Sebenarnya, isu siapa yang patut pegang geran tanah tu tak penting pun. Dan tak sepatutnya pun dijadikan bahan untuk berbalah.

Asalkan nama anda ada didaftarkan dalam geran tersebut sebagai pemilik berdaftar, dari segi perundangan hak dan kepentingan anda akan sentiasa dilindungi oleh undang-undang. Jadi apa nak takut kalau tak pegang geran sekalipun.

Habis tu nanti kalau dia seorang saja yang pegang geran, kalau saya nak jual atau buat pindahmilik kepada anak saya macam mana? Banyak jugak yang tanya soalan ni.
Sebenarnya tak de masalah, kalaulah sekiranya pemilik bersama yang pegang geran tu tak kasi pinjam geran untuk anda uruskan urusan pindahmilik, anda sebenarnya boleh tulis surat kepada pejabat tanah memaklumkan yang anda ingin melakukan urusan pendaftaran pindahmilik tetapi pemilik bersama yang pegang geran tersebut enggan serahkan geran tanah asal tersebut kepada anda.

Pejabat tanah boleh arahkan pemilik bersama yang pegang geran asal tanah tadi menyerahkan geran tanah asal tersebut kepada pejabat tanah untuk tujuan di atas. Sekiranya pemilik bersama tadi enggan beri kerjasama, pejabat tanah boleh keluarkan

GERAN PENDUA untuk membolehkan urusan pendaftaran pindahmilik tadi dilakukan.
Bukan itu sahaja, pemilik bersama yang degil tak nak serah geran tanah asal tadi boleh diambil tindakan undang-undang seperti didenda atau dipenjara.
Kemudian ada juga yang tanya. Tak boleh ke pejabat tanah keluarkan satu geran seorang kepada setiap pemilik bersama? Baru lah senang.

Dalam Kanun Tanah Negara menyatakan dalam satu masa, hanya satu Suratan Hakmilik Asal (Geran Tanah Asal) sahaja akan dikeluarkan untuk satu bidang tanah.
Ertinya, setiap satu tanah hanya akan ada satu geran asal sahaja. Dia tidak akan jadi 10 geran atau 20 geran untuk satu tanah, walaupun penama dalam geran itu melebihi seorang.

Jadi soal siapa nak pegang geran asal tu pakat-pakat lah anda selesaikan secara baik.
Dalam Kanun Tanah Negara tak de pun menetapkan syarat-syarat siapa yang patut pegang geran untuk tanah geran pemilikan bersama ni.

Cuma dari segi amalan kebiasaannya, mungkin pemilik bersama yang mempunyai bahagian terbesar yang akan pegang geran. Pun begitu ia tidak semestinya begitu. Boleh sahaja kalau nak dibuat penggiliran siapa yang pegang geran.

Misalnya tahun ni Pak Abu pegang geran. Tahun depan Pak Karim. Begitulah seterusnya sampai semua pemilik bersama dalam geran tu merasa pegang geran asal tanah tersebut.
Tetapi kalau masih nak bergaduh jugak, simpan sahaja lah geran asal tanah tu kat pejabat tanah.

Kalau korang nak tahu, Pejabat tanah ada sediakan perkhidmatan menyimpan geran asal bagi sesuatu tanah. Cara ini lebih baik dan lebih selamat. Geran pun selamat. Tak payah nak bergaduh soal siapa nak pegang geran lagi.

Kalau mana mana pemilik bersama ada sebarang urusan nak buat berkenaan tanah tersebut seperti nak buat urusan pindahmilik bahagian dia kepada anak dia misalnya, boleh terus ke pejabat tanah dan petugas di pejabat tanah akan dapatkanya untuk anda. Selepas selesai urusan tersebut, pejabat tanah akan simpan dan jaga geran tersebut bagi pihak anda.

Aduhai..benda kecik pun nak gaduh..buat malu saja.
Inilah pentingnya ilmu perundangan hartanah. Kalau takde ilmu pasti semua tindakan kita akan berdasarkan emosi dan perasaan.

Urusan tanah ni kalau nak selesai guna emosi dan perasaan, memang tak kan selesai lah jawabnya. Sebaliknya nak selesai kena ikut lah Undang-undang. Undang-undang tanah di negara kita ni bukan semalam baru kerajaan gubal. Dah ada sejak merdeka lagi. Jadi ia antara Undang-undang yang boleh dikatakan lengkap dan detail di negara kita.

Pendek kata, jika anda faham undang-undang, insyaallah semua masalah berkenaan tanah akan dapat diselesaikan dengan baik.
Wallahuaklam.


Gelagat Spontan Fatima, Mencuit Hati Warganet. Fazura Dan Fattah Pun Terkejut!

Apabila anak-anak semakin membesar tentu pelbagai gelagat yang mencuit hati ibu bapa. Perkembangan buat anak-anak itu pastinya meninggalkan momen yang indah.

Buat selebriti Nur Fazura dan pasangannya, Fattah Amin, kelahiran cahaya mata, Nur Fatima Aisya sudah tentu memberi impak yang besar dalam kehidupan mereka.

Fatima yang kini berusia empat bulan, semakin aktif meneroka dipersekitarannya. Terbaharu, menerusi instastory milik Fazura, memberi tahu anaknya tidak sabar untuk menjamah hidangan ketika menikmati masakan ibu tersayang.

Kesiannya anak mommy, tak sabarnya nak makan nasi.

Dalam pada itu, gelagat fatimah yang memegang pinggan yang mengandungi nasi mencuit hati warganet. Antaranya:

“Fatima dah taksabarr nak makan nasii dahh tu.

“Eeee gerammmnyaaa tau budak cute ni hahaha sabar k..ur turn will come soon ok Fatima sayang.

“Sabar Fatima… sikiiittt lagi boleh makan solid.

“Lembut nya suara daddy Fatima, selamba jer baby Fatima nak mkn jugak.

“Fatima geram nak tau apa depan dia tu.  Alolololo.

“Comelnyaaa mommy panggil Fatima.